Ξεκίνησε το έργο της Περιφερειακής Ενότητας Πιερίας «ΑΠΟΚΑΤΑΣΤΑΣΗ ΦΘΟΡΩΝ, ΖΗΜΙΩΝ ΚΑΙ ΣΥΝΤΗΡΗΣΗ ΣΤΟ ΟΔΙΚΟ ΔΙΚΤΥΟ ΑΡΜΟΔΙΟΤΗΤΑΣ ΤΗΣ Π.Ε. ΠΙΕΡΙΑΣ ΓΙΑ ΤΑ ΕΤΗ 2018-2019» (20/5/2019)\nΤο έργο ''ΑΠΟΚΑΤΑΣΤΑΣΗ ΦΘΟΡΩΝ, ΖΗΜΙΩΝ ΚΑΙ ΣΥΝΤΗΡΗΣΗ ΣΤΟ ΟΔΙΚΟ ΔΙΚΤΥΟ ΑΡΜΟΔΙΟΤΗΤΑΣ ΤΗΣ Π.Ε. ΠΙΕΡΙΑΣ ΓΙΑ ΤΑ ΕΤΗ 2018-2019'' που ξεκίνησε τη Δευτέρα 20 Μαΐου 2019 επέβλεψε η Αντιπεριφερειάρχης Πιερίας που πρόσφατα υπέγραψε την εργολαβική του σύμβαση\nΜετά την υπογραφή της εργολαβικής σύμβασης του έργου ''ΑΠΟΚΑΤΑΣΤΑΣΗ ΦΘΟΡΩΝ, ΖΗΜΙΩΝ ΚΑΙ ΣΥΝΤΗΡΗΣΗ ΣΤΟ ΟΔΙΚΟ ΔΙΚΤΥΟ ΑΡΜΟΔΙΟΤΗΤΑΣ ΤΗΣ Π.Ε. ΠΙΕΡΙΑΣ ΓΙΑ ΤΑ ΕΤΗ 2018-2019'' από την Αντιπεριφερειάρχη Πιερίας, ξεκίνησαν, τη Δευτέρα 20 Μαΐου 2019, οι προβλεπόμενες εργασίες\nΕπιτόπιο έλεγχο στις παρεμβάσεις του έργου ''ΑΠΟΚΑΤΑΣΤΑΣΗ ΦΘΟΡΩΝ, ΖΗΜΙΩΝ ΚΑΙ ΣΥΝΤΗΡΗΣΗ ΣΤΟ ΟΔΙΚΟ ΔΙΚΤΥΟ ΑΡΜΟΔΙΟΤΗΤΑΣ ΤΗΣ Π.Ε. ΠΙΕΡΙΑΣ ΓΙΑ ΤΑ ΕΤΗ 2018-2019'' που ξεκίνησε τη Δευτέρα 20 Μαΐου 2019 πραγματοποίησε η Αντιπεριφερειάρχης Πιερίας\nΞεκίνησε το έργο της Περιφερειακής Ενότητας Πιερίας ''ΑΠΟΚΑΤΑΣΤΑΣΗ ΦΘΟΡΩΝ, ΖΗΜΙΩΝ ΚΑΙ ΣΥΝΤΗΡΗΣΗ ΣΤΟ ΟΔΙΚΟ ΔΙΚΤΥΟ ΑΡΜΟΔΙΟΤΗΤΑΣ ΤΗΣ Π.Ε. ΠΙΕΡΙΑΣ ΓΙΑ ΤΑ ΕΤΗ 2018-2019''


φαινόμενο - Sputnik Ελλάδα\n12:39 20 ΙΑΝΟΥΑΡΙΟY 2021\nΈνα εντυπωσιακό φυσικό φαινόμενο κατέγραψαν σε βίντεο τουρίστες από τη Σιβηρία στα βουνά του Νοβοροσίσκ στη Ρωσία.\nΔείτε τα βίντεο με το φαινόμενο «Cappuccino Coast» που καταγράφηκε στην Ιθάκη. Σοβαρές ζημιές και προβλήματα στο νησί του Ιονίου.\nΒίντεο από drone απεικονίζει τα ροζ νερά της λίμνης Μπουρλίνσκοε στη Ρωσία. Το εντυπωσιακό φαινόμενο παρατηρείται κάθε καλοκαίρι και προσελκύει χιλιάδες επισκέπτες από όλο τον κόσμο.\nΑρκετοί κάτοικοι της Αθήνας έσπευσαν να απαθανατίσουν τον σπάνιο σχηματισμό νεφών, ο οποίος δημιουργήθηκε το απόγευμα της Τρίτης στον ουρανό της πρωτεύουσας.\nΤο Βόρειο Σέλας στο Μούρμανσκ θα σας πείσει να κλείσετε εισιτήρια αύριο\nΓια κάποιους αποτελεί ένα θέαμα που θα καταφέρουν, εάν είναι τυχεροί, να απολαύσουν μόνο μια φορά στη ζωή τους ενώ για άλλους είναι κάτι συνηθισμένο.\nΤι είναι η διάβαση του Ερμή που θα είναι ορατή σήμερα στην Ελλάδα\nΤη «διάβαση» του Ερμή μπροστά από τον Ήλιο θα μπορούν να παρατηρήσουν οι λάτρεις και μη της αστρονομίας στην Ελλάδα σήμερα.\nΟ φετινός Οκτώβριος ο θερμότερος παγκοσμίως\nΟκτώβριος «φωτιά» ήταν ο φετινός καθώς σύμφωνα με τα τελευταία στοιχεία, η θερμοκρασίες που καταγράφηκαν σημείωσαν παγκόσμιο ρεκόρ.\nΥδροστρόβιλος στη Χαλκιδική: Φωτογραφίες του εντυπωσιακού και επικίνδυνου φαινομένου\nΟ υδροστρόβιλος ή υδροσίφωνας είναι μία στήλη ανέμου που περιστρέφεται γύρω από τον εαυτό της και ενώνει καταιγιδοφόρα σύννεφα με την επιφάνεια της θάλασσας.\nΜυστηριώδεις ακτίνες φωτός στον ουρανό των Φιλιππίνων (Φωτογραφίες)\nΟι ντόπιοι netizens μοιράζονται τις εντυπωσιακές εικόνες ενός αινιγματικού φυσικού φαινομένου. Σύμφωνα με εκθέσεις των τοπικών μέσων ενημέρωσης, τα μυστηριώδη φώτα εμφανίστηκαν για δεύτερη φορά φέτος.\nΤο εντυπωσιακό... «πύρινο ουράνιο τόξο» στη Σιγκαπούρη (Βίντεο)\nΠρόκειται για ένα σπάνιο φαινόμενο, το οποίο παρά την ονομασία του - πύρινο ουράνιο τόξο - δεν σχετίζεται ούτε με τη φωτιά, ούτε με το ουράνιο τόξο. Εντυπωσιακές εικόνες.\nΔείτε το σπάνιο και θανατηφόρο υποθαλάσσιο φυσικό φαινόμενο «Ice Finger of Death»\nΤο εντυπωσιακό φυσικό φαινόμενο ανακαλύφθηκε στα μέσα του 20ου αιώνα, αλλά καταγράφηκε πρώτη φορά μόλις το 2011. Η διαδικασία για τον σχηματισμό «σταλακτίτη από πάγο» παρέμενε μυστήριο για τους επιστήμονες.


Ποιος πάροχος σύνδεσης στο διαδίκτυο είναι ο καλύτερος - Ψηφοφορίες - Design Host\nΠοιος πάροχος σύνδεσης στο διαδίκτυο είναι ο καλύτερος\nBy Dimitris, October 15, 2016 in Ψηφοφορίες\nΠοιος πάροχος σύνδεσης στο διαδίκτυο είναι ο καλύτερος:\n1. Ποιος πάροχος σύνδεσης στο διαδίκτυο είναι ο καλύτερος:\nΠοιος πάροχος σύνδεσης στο διαδίκτυο είναι ο καλύτερος?\nΕίμαι 10 χρόνια στην HOL πλέον Vodafone με ADSL 24 και είμαι ευχαριστημένος, στην διάρκεια των χρόνων αυτών λίγα προβλήματα μου παρουσιάστηκαν όπου και ξεπεράστηκαν εύκολα και ήρεμα. Ο μόνος λόγος που θα άλλαζα πάροχο εφόσον θα ήμουν σε περιοχή κάλυψης θα ήταν για τις υψηλές ταχύτητες που παρέχει η Inalan.\nΠραγματικά η InaLan έχει παρα πολύ καλές ταχύτητες απλά πρέπει να είσαι από τους τυχερούς και να είσαι σε περιοχή με κάλυψη.....\nΓια να λέμε την αλήθεια καμιά εταιρία δεν προσφέρει κάτι αξιόλογο . Η προσωπική μου άποψη είναι ότι ο ΟΤΕ είναι λίγο καλύτερος από τις άλλες εταιρίες . ( Βέβαια εδώ στην Ελλάδα η ποιότητα της γραμμής αλλάζει ανά περιοχή οπότε όλες είναι σχεδόν στην ίδια κλίμακα )\nEdited November 7, 2016 by MichaelRafael\nΟ ΟΤΕ ( η Cosmote πλέον, για να είμαστε ακριβείς ) παρέχει την πιο αξιόπιστη σύνδεση αλλά αν και υπερέχει σε ποιοτικά χαρακτηριστικά είναι ακριβότερη επιλογή.\nΕίμαι με Forthnet εδώ και πολλά χρόνια. Δεν είχα ποτέ πρόβλημα σε γενικές γραμμές και κύριος απο πλεύρας αποσυνδέσεων και ταχύτητας. Ίσως το θέμα ταχύτητας να είναι λίγο σχετικό γιατί όπως όλοι ξέρουμε όταν μιλάμε για ταχύτητα παίζει ρόλο η τοποθεσία. Στο τομέα τοποθεσίας είμαι τυχερός. Ο λόγος όμως που με έκανε να ψηφύσω Forthnet είναι απλά γιατί τη θεωρώ ίσως τη μόνη εταιρία που θα μπορούσε να ανταγωνιστεί τον κυρίαρχο ΟΤΕ, χτύζοντας και το δικό της δίκτυο οπτικών ινών αρχίζωντας από τις περιοχές του Νέου Κόσμου και Καλλιθέας αν δεν κάνω λάθος. Ο ΟΤΕ σίγουρα έχει το πάνω χέρι λόγο του ότι προυπήρχε των άλλων εταιριών, παρ'όλα αυτά θεωρώ την Forthnet ως μια εταιρία με πολύ γερή βάση.\nΕγω εχω forthent εδω και πολλά χρόνια(πολύ χαμηλότερη τιμή σε σχέση με άλλες εταιρίες γι'αυτα που προσφέρει). Γενικά καλή εξυπηρέτηση, αλλά πολλές φορές εχει down-times. Ακόμα και συνεχόμενες μέρες... και οι ταχύτητες δεν είναι κι ότι καλύτερο. Πάρτε μια γεύση:\nΑυτό είναι ότι καλύτερο εχω πάρει εδω και μέρες. Πολλές φορές εχω 2-3 Mbps. Αλλά όπως είπε και κάποιος ποιό πάνω, στην Ελλάδα αυτά αλλάζουν και απο περιοχή σε περιοχή... οπότε αυτά είναι σχετικά. Η χειρότερη εταιρία (σύμφωνα με αυτά που εχω ακούσει) ειναι η Cyta. Ενα από τα βασικά τους προβλήματα είναι ότι όταν κόβεται το ρεύμα, δεν εχεις ούτε τηλέφωνο... ενω με την forthent ακόμα και χωρίς ρεύμα.. εχω την δυνατότητα να περνω και να καλω κανονικά(όπως και με όλες τις άλλες εταιρίες νομίζω).\nEdited March 25, 2017 by xXxRevolutionxXx\nΜπορεί να είναι η περιοχή ή κάτι άλλο,\nθα πρότεινα να δείς ακόμη και με γείτονες σου τι γίνεται αν έχεις τρόπο να μάθεις ή καλύτερα, δες τι βγάζει εκεί γύρω ο Υπερίωνας:


Η Σχολική Ψυχολογία αποτελεί έναν από τους εφαρμοσμένους κλάδους της ψυχολογίας και είναι άμεσα συνδεδεμένος με την σχολική πραγματικότητα.\nΣύμφωνα με τα ελληνικά και διεθνή δεδομένα παρατηρείται ένα εύρος δυσκολιών που αντιμετωπίζουν τα παιδιά σε τομείς που σχετίζονται με την ψυχοκοινωνική και μαθησιακή τους προσαρμογή.\nΣκοπός του προγράμματος είναι να προσφέρει τις απαραίτητες γνώσεις σχετικά με τον ρόλο και τη λειτουργία της ψυχολογίας στον χώρο του σχολείου.\nΠραγματοποιείται παρουσίαση και περιγραφή του κλάδου της Σχολικής Ψυχολογίας καθώς και του πολυδιάστατου ρόλου του σχολικού ψυχολόγου.\nΠαρουσιάζονται οι βασικοί τομείς παρέμβασης των σχολικών ψυχολόγων, με εστίαση στις σύγχρονες τάσεις και θεωρητικές προσεγγίσεις για την παροχή σχολικών ψυχολογικών υπηρεσιών.\nΣτη συνέχεια παρουσιάζονται τα βασικά μοντέλα συνεργασίας σχολείου και οικογένειας, καθώς και οι παράγοντες που διαμορφώνουν τη γονική εμπλοκή.\nΠαρουσιάζονται ακόμη βασικές θεωρίες κινήτρων, καθώς και τα βασικά βήματα για τη διαμόρφωση ενός περιβάλλοντος στη σχολική τάξη από τον εκπαιδευτικό, που να προωθεί τη μάθηση και την απόκτηση γνώσεων και δεξιοτήτων.\nΓίνεται αναφορά σε δυσκολίες και διαταραχές που παρεμβάλλονται στη διαδικασία της μάθησης, όπως στις Μαθησιακές δυσκολίες, στη Διαταραχή Ελλειμματικής προσοχής και Υπερκινητικότητας, την Εναντιωματική Προκλητική Διαταραχή και τη Διαταραχή Διαγωγής, καθώς και στην αιτιολογία τους και τη θεραπευτική τους αντιμετώπιση.\nΤέλος, περιγράφεται η Συστημική προσέγγιση και τα αποτελέσματα εφαρμογής της στο εκπαιδευτικό περιβάλλον.\nΤο σεμινάριο απευθύνεται σε εκπαιδευτικούς, γονείς, απόφοιτους ΙΕΚ, ειδικούς παιδαγωγούς, επαγγελματίες υγείας, εργοθεραπευτές, λογοθεραπευτές, κοινωνικούς λειτουργούς , φοιτητές ψυχολογίας/ παιδαγωγικών σχολών και γενικότερα σε οποιονδήποτε ενδιαφερόμενο επί του συγκεκριμένου γνωστικού αντικειμένου.\nΤο σεμινάριο μοριοδοτείται με 2 μόρια σύμφωνα με την εγκύκλιο του ΙΝΕΔΙΒΙΜ: Αρ. Πρωτ: K1/122460/25-07-2016 «Κριτήρια Μοριοδότησης για την επιλογή Συμβούλων Ψυχολόγων στα Σχολεία Δεύτερης Ευκαιρίας (Σ.Δ.Ε.)».\nΤο σεμινάριο μοριοδοτείται με το μέγιστο αριθμό μορίων (2) στις Πειραματικές Σχολές Επαγγελματικής Κατάρτισης (Π.Σ.Ε.Κ.) και τα Ινστιτούτα Επαγγελματικής Κατάρτισης (ΙΕΚ) του ΟΑΕΔ σύμφωνα με το ΦΕΚ 1961/30/06/2016 με τίτλο «Καθορισμός Κριτηρίων και διαδικασίας αξιολόγησης και επιλογής, των με σύμβαση εξαρτημένης εργασίας ορισμένου χρόνου εκπαιδευτών ενηλίκων, των Σχολών Επαγγελματικής Κατάρτισης (Σ.Ε.Κ.), των Πειραματικών Σχολών Επαγγελματικής Κατάρτισης (Π.Σ.Ε.Κ.) και των Ινστιτούτων Επαγγελματικής Κατάρτισης (Ι.Ε.Κ.) του ΟΑΕΔ».\nΟι διδασκόμενες ενότητες είναι οι ακόλουθες :\nΣχολική Ψυχολογία: Σύγχρονες Θεωρητικές Προσεγγίσεις- Η έννοια της Ευεξίας στη Σχολική Κοινότητα\nΗ ψυχολογία των κινήτρων των μαθητών, στο πλαίσιο της σχολικής τάξης. Διαμορφώνοντας θετικά περιβάλλοντα μάθησης.\nΣύνδεση-Συνεργασία σχολείου και οικογένειας\nΔΕΠ-Υ: Πλαίσιο και ανάδυση των συμπτωμάτων\nΕναντιωματική Προκλητική Διαταραχή και Διαταραχή Διαγωγής\nΗΡΟΔΟΤΟΥ 33 ΜΑΡΟΥΣΙ, ΗΣΑΠ ΣΤΑΣΗ ΚΑΤ


Γκουαρντιόλα: «Δεν μπορούμε να συναγωνιστούμε τη Λίβερπουλ» - Ειδήσεις - νέα - Το Βήμα Online\nΓκουαρντιόλα: «Δεν μπορούμε να συναγωνιστούμε τη Λίβερπουλ»\nΟ Πεπ Γκουαρδιόλα μίλησε για την αγωνιστική κατάσταση της Μάντσεστερ Σίτι και τόνισε πως η ομάδα του δεν μπορεί να συναγωνιστεί τη Λίβερπουλ, αλλά ούτε την Τότεναμ τη δεδομένη χρονική στιγμή.\nΟ Πεπ Γκουαρδιόλα μίλησε για την πορεία της Μάντσεστερ Σίτι στο φετινό πρωτάθλημα και ξεκαθάρισε πως αυτή τη στιγμή δεν μπορεί να συναγωνιστεί ούτε τη Λίβερπουλ, ούτε την Τότεναμ.\nΟ Καταλανός τεχνικός αναφέρθηκε στην αγωνιστική κατάσταση των πολιτών, αλλά και στα τελευταία αρνητικά αποτελέσματα με Λέστερ και Κρίσταλ Πάλας.\nΓια τη μέχρι τώρα πορεία στο πρωτάθλημα: «Μέχρι τώρα τα έχουμε πάει καλά. Έχουμε 44 πόντους στον πρώτο γύρο. Αν πάρουμε τον ίδιο αριθμό και στον δεύτερο γύρο θα έχουμε 88. Θα είμαστε πρωταθλητές, τουλάχιστον πρέπει να είμαστε πρωταθλητές».\nΓια τον ανταγωνισμό: «Πολλές από τις ομάδες της Premier League έχουν πάρει το πρωτάθλημα με λιγότερους πόντους. Μπορούμε να το κάνουμε και εμείς, αλλά πρέπει να αποφύγουμε παιχνίδια, όπως με Λέστερ και Κρίσταλ Πάλας. Και πρέπει να το κάνουμε, διότι υπάρχουν 2 καλύτερες ομάδες από εμάς τον τελευταίο μήνα».\nΓια τη φετινή Λίβερπουλ και την εικόνα της Μάντσεστερ Σίτι: «Πραγματικά τι άλλο μπορώ να πω, όταν η Λίβερπουλ κρατάει 9 φορές ανέπαφη την εστία της και σκοράρει τόσα πολλά γκολ; Δεν μπορούμε να τη συναγωνιστούμε. Εμείς πρέπει να κοιτάξουμε τους εαυτούς μας και το παιχνίδι μας με τη Σαουθάμπτον. Πρέπει να κάνουμε τα πάντα για τη νίκη και θα δούμε μετά τι συμβεί. Θα κάνουμε ότι περνά από το χέρι μας, για να επιστρέψουμε στη φυσιολογική μας θέση».


Κοιτάζοντας κανείς την ημερήσια εξέλιξη στον αριθμό των θυμάτων από τον κορωνοϊό στην Ιταλία, θα ήταν απίθανο να συμπεράνει ότι η χώρα έχει ήδη από το Δεκέμβριο θωρακιστεί με τα εμβόλια.\nΣε χρονικό σημείο όπου η πανδημία έχει μετατραπεί σε κούρσα μεταξύ εμβολίων και μεταλλάξεων, οι περισσότερες ευρωπαϊκές χώρες έχουν καταφέρει να καθηλώσουν τα ποσοστά θανάτων από τη νόσο μέσω ενός συνδυασμού lockdown και εμβολιασμών.\nΩστόσο τα ποσοστά θανάτων της Ιταλίας παραμένουν σχεδόν τα ίδια με αυτά προ 3 1/2 μηνών όταν ξεκίνησαν οι εμβολιασμοί.\nΚαι αυτό παρότι η χώρα έχει ήδη λάβει τις ίδιες ποσότητες εμβολίων, με τις άλλες ευρωπαϊκές χώρες.\nΤην Τετάρτη 7/4, η χώρα ανακοίνωσε άλλα 627 θύματα της νόσου, αριθμός που είναι ο υψηλότερος από τις αρχές Ιανουαρίου.\nΤην Πέμπτη 8/4, ανακοινώθηκαν 487 θάνατοι.


ΚΑΕ Ολυμπιακός: "Καμία στεναχώρια για την ομάδα πόλο" - ΠΟΛΟ - ΕΥΡΩΠΗ - Novasports.gr\nΚΑΕ Ολυμπιακός: "Καμία στεναχώρια για την ομάδα πόλο"\nΗ ΚΑΕ Ολυμπιακός έσπευσε να δώσει συγχαρητήρια στην ομάδα πόλο του Ολυμπιακού.\n09/06/2019 • 00:10\nΗ ομάδα πόλο του Ολυμπιακού δεν κατάφερενα κατακτήσει το LEN Champions League, για δεύτερη συνεχόμενη χρονιά, ωστόσο έχει κερδίσει την αποδοχή όλων των φιλάθλων.\nΗ ΚΑΕ Ολυμπιακός με ανάρτησή της στα social media έδωσε συγχαρητήρια στην ομάδα του Θοδωρή Βλάχου. Συγκεκριμένα ανέφερε:\n«Ο ΘΡΥΛΟΣ μας δεν τα κατάφερε, αλλά αυτό δεν μας στεναχωρεί. Είμαστε υπερήφανοι για αυτούς τους μάγκες που μας έχουν χαρίσει απίστευτες στιγμές χαράς και μας έχουν διδάξει τόσα πολλά. Συγχαρητήρια σε όλους για την εκπληκτική σεζόν».\nΟ ΘΡΥΛΟΣ μας δεν τα κατάφερε, αλλά αυτό δεν μας στεναχωρεί. Είμαστε υπερήφανοι για αυτούς τους μάγκες που μας έχουν χαρίσει απίστευτες στιγμές χαράς και μας έχουν διδάξει τόσα πολλά. Συγχαρητήρια σε όλους για την εκπληκτική σεζόν. #OlympiacosBC #WeAreOlympiacos\nΗ δημοσίευση κοινοποιήθηκε από το χρήστη Olympiacos B.C. (@olympiacosbc) στις 8 Ιούν, 2019 στις 1:07 μμ PDT


Κολοσσός Ρόδου - Το ξεκίνημα του Α.Ο. Κολοσσός (photos)! - - Μπάσκετ - www.12sports.gr\nΟ Α.Ο. Κολοσσός ξεκίνησε τις προπονήσεις του στα ανοιχτά γήπεδα μπάσκετ του δημοτικού σταδίου. Οι ''θαλασσί'' από την περασμένη Δευτέρα επέστρεψαν στο γήπεδο, με τους έφηβους και τους παίδες να κάνουν την αρχή, υπό τις οδηγίες του Γιάννη Μωραΐτη. Το 12sports σας παρουσιάζει φωτορεπορτάζ από την επανεκκίνηση των ''θαλασσί'' που θα πάρουν μέρος στα πρωταθλήματα ειδικών συνθηκών που θα διεξαχθούν, εφόσον βέβαια δοθεί το οριστικό ''πράσινο φως'' για τη διεξαγωγή των πανελλήνιων πρωταθλημάτων.


Amy, το κορίτσι πίσω από το όνομα. - Young People.gr Amy, το κορίτσι πίσω από το όνομα. - Young People.gr\nΑρχικήΤέχνεςΣινεμάAmy, το κορίτσι πίσω από το όνομα.\n"Πίσω από αυτή τη ταινία ο γνωστός ντοκιμαντερίστας, Ασίφ Καπάντια που σε κάποια σημεία νιώθεις την σκληρότητα της showbiz"\nHAmy, το κορίτσι πίσω από το όνομα, είναι ένα ντοκιμαντέρ που αφιερώνεται στην γνωστή τραγουδίστρια, Amy Winehouse. Μια ιστορία για ένα από τα μεγαλύτερα διάσημα ονόματα της τζαζ, σόουλ και γενικότερα στης μουσικής παγκόσμιας σκηνής. Μια βιογραφία που προσπαθεί να μας μεταφέρει πολλά άγνωστα για τη ζωή της, τόσο που ο πατέρας και ο ατζέντης της Amy Winehouse έχουν αντιρρήσεις γι αυτό το ντοκιμαντέρ.\nΠίσω από αυτή τη ταινία ο γνωστός ντοκιμαντερίστας, Ασίφ Καπάντια που σε κάποια σημεία νιώθεις την σκληρότητα της showbiz, προσπαθώντας να καλύψει όλη αυτή τη προσωπικότητα. Στην ουσία ίσως το ντοκιμαντέρ μας εξιστορεί πως ένα ταλέντο μπορεί να φτάσει στο απόγειο και στο ανεπάντεχο τέλος. Πως μπήκαν στη ζωή της όλες οι κακές συνήθειες και ποιος ο λόγος.\nΗ ταινία έχει ενδιαφέρον και σίγουρα όλοι οι θαυμαστές θα χαρούν αφού υπάρχει άφθονο οπτικό υλικό. Έτσι πέρα από τους φίλους της Amy Winehouse θα έχει την ευκαιρία και πολύ κόσμος που δεν την γνώριζε να πάρει μια καλή εικόνα. Συνεντεύξεις, υλικό από τα εφηβικά της χρόνια πρωταγωνιστούν.\nAmy / Amy Το Κορίτσι Πίσω από το Όνομα\nΜουσική επένδυση: Αντόνιο Πίντο.\nΜοντάζ: Κρις Κινγκ.\nΕνημερωτικό δελτίο από την ομάδα του YoungPeople.\nAmy, το κορίτσι πίσω από το όνομα.Amy, το κορίτσι πίσω από το όνομα, είναι ένα ντοκιμαντέρ που αφιερώνεται στην γνωστή τραγουδίστρια, Amy Winehouse.


Καλώς ορίσατε στη διαδικασία γνωστοποίησης για αιτήματα προστασίας δεδομένων\nΗ προστασία των δεδομένων προσωπικού χαρακτήρα είναι πολύ σημαντική για τον όμιλο Bosch. Σε αυτήν τη σελίδα μπορείτε\nνα υποβάλετε μια γνωστοποίηση για περιστατικό προστασίας δεδομένων ή\nνα υποβάλετε ένα αίτημα υποκειμένου δεδομένων.\nΠεριστατικό προστασίας δεδομένων μπορεί να έχει συμβεί κατά την πρόσβαση σε δεδομένα προσωπικού χαρακτήρα από μη εξουσιοδοτημένα άτομα. Σε περίπτωση που λάβετε γνώση περιστατικού προστασίας δεδομένων εντός του ομίλου Bosch, σας ζητούμε να μας το γνωστοποιήσετε. Θα επιληφθούμε της γνωστοποίησής σας άμεσα σύμφωνα με τις νομικές υποχρεώσεις μας. Θα σας παρακαλούσαμε να υποβάλετε τη γνωστοποίηση ακόμα και αν δεν είστε βέβαιοι ότι έχει όντως σημειωθεί περιστατικό προστασίας δεδομένων.\nΕπιπροσθέτως, μπορείτε να υποβάλετε ένα αίτημα υποκειμένου δεδομένων. Προκειμένου να ανταποκριθούμε στο αίτημά σας εγκαίρως και με ασφάλεια, στο επόμενο βήμα θα σας ζητήσουμε λεπτομέρειες σχετικά με το αίτημά σας, καθώς και πληροφορίες σχετικά με τη νομική οντότητα και την περιοχή που αφορά το αίτημά σας.\nΟ χειρισμός των πληροφοριών που παρέχονται μέσω αυτής της διαδικασίας γνωστοποίησης πραγματοποιείται με αυστηρή εμπιστευτικότητα. Πρόσβαση σε αυτήν τη διαδικασία γνωστοποίησης έχουν υπάλληλοι του ομίλου Bosch, καθώς και τρίτα μέρη.\nΓια την αναφορά δυνητικών παραβιάσεων της απαίτησης συμμόρφωσης, χρησιμοποιήστε το σύστημα καταγγελιών σχετικά με τη συμμόρφωση « Compliance Hotline ».\nΠοια είναι η διαδικασία υποβολής αναφοράς; Πώς δημιουργώ ένα γραμματοκιβώτιο;\nΓια να υποβάλετε μια ανώνυμη ή επώνυμη αναφορά, ξεκινήστε κάνοντας κλικ στο κουμπί «Υποβολή αναφοράς» που βρίσκεται στην επάνω αριστερή πλευρά της σελίδας εισαγωγής.\nΗ διαδικασία αναφοράς περιλαμβάνει 4 βήματα:\nΣτην ακόλουθη σελίδα θα ερωτηθείτε σχετικά με την κατηγορία της αναφοράς σας.\nΣτη σελίδα αναφοράς μπορείτε να αναπτύξετε την αναφορά σας με δικά σας λόγια και να απαντήσετε σε ερωτήσεις σχετικά με το περιστατικό, απλώς επιλέγοντας απαντήσεις. Μπορείτε να πληκτρολογήσετε έως 5.000 χαρακτήρες μέσα στο πεδίο ελεύθερου κειμένου, που αντιστοιχούν σε μια πλήρη σελίδα Α4. Μπορείτε, επίσης, να υποβάλετε ένα αρχείο έως 10 MB προς υποστήριξη της αναφοράς σας. Παρακαλούμε λάβετε υπόψη ότι τα έγγραφα μπορεί να περιέχουν πληροφορίες σχετικά με τον συντάκτη. Αφού υποβάλετε την αναφορά σας, θα λάβετε έναν αριθμό αναφοράς ως επιβεβαίωση.\nΣτη συνέχεια, θα πρέπει να δημιουργήσετε το δικό σας ασφαλές γραμματοκιβώτιο. Θα λάβετε απάντηση από εμάς μέσω αυτού του γραμματοκιβωτίου, συμπεριλαμβανομένων απαντήσεων σε ερωτήσεις και πληροφοριών σχετικά με την πρόοδο της αναφοράς σας. Εάν έχετε ήδη ένα ασφαλές γραμματοκιβώτιο μπορείτε να έχετε απευθείας πρόσβαση σε αυτό μέσω του κουμπιού «Login» (Σύνδεση). Πρώτα θα πρέπει να απαντήσετε σε μια ερώτηση ασφαλείας.\nΕφόσον δεν καταχωρείτε στοιχεία από τα οποία μπορούν να εξαχθούν συμπεράσματα σχετικά με το πρόσωπό σας, η τεχνολογία του BKMS® Incident Reporting θα προστατέψει την ανωνυμία σας.\nΝα είστε σίγουροι ότι ενδιαφερόμαστε μόνο για το περιστατικό που αναφέρετε. Πρέπει να αποκαλύπτονται οι αθέμιτες πρακτικές και να αποτρέπονται οικονομικές απώλειες.\nσχετικά με εμάς Ειδοποίηση για την προστασία δεδομένων\nΥπεύθυνος για τις διαδικτυακές σελίδες της Robert Bosch GmbH\nΕπικοινωνία με την Bosch\nΗ Ευρωπαϊκή Επιτροπή παρέχει μια πλατφόρμα για την ηλεκτρονική επίλυση διαφορών (OS).\nΣτόχος είναι αυτή η πλατφόρμα να αποτελέσει ένα σημείο επαφής για την εξωδικαστική επίλυση διαφορών που αφορούν σε συμβατικές υποχρεώσεις ηλεκτρονικών συμβάσεων πωλήσεων και ηλεκτρονικών συμβάσεων υπηρεσιών.\nΠρόσβαση σε αυτήν την πλατφόρμα μπορείτε να αποκτήσετε μέσω της διεύθυνσης http://ec.europa.eu/consumers/odr.\nΕιδοποίηση για την προστασία δεδομένων\nΗ προστασία της ιδιωτικότητάς σας καθ' όλη τη διαδικασία επεξεργασίας ταυτοποιήσιμων προσωπικών στοιχείων, όπως η ασφάλεια όλων των επιχειρηματικών δεδομένων, μας απασχολεί ιδιαιτέρως και τη λαμβάνουμε υπόψη σε όλες τις επιχειρηματικές διαδικασίες μας. Επεξεργαζόμαστε δεδομένα προσωπικού χαρακτήρα, όταν αναφέρετε ένα περιστατικό προστασίας δεδομένων (παραβίαση δεδομένων προσωπικού χαρακτήρα) ή υποβάλετε ένα αίτημα υποκειμένου δεδομένων, με εμπιστευτικότητα και μόνο σύμφωνα με τους ισχύοντες κανονισμούς.\nΟ υπεύθυνος επεξεργασίας όπως ορίζεται από τον ευρωπαϊκό Γενικό Κανονισμό για την Προστασία Δεδομένων («ΓΚΠΔ») για το BKMS® Incident Reporting που χρησιμοποιείται για γνωστοποίηση περιστατικού προστασίας δεδομένων ή για αίτημα του υποκειμένου των δεδομένων (διαθέσιμο στη διεύθυνση https://www.bkms-system.net/bosch-datenschutz) είναι η Robert Bosch GmbH, Post Office Box 30 02 20, 70442 Στουτγάρδη ως μητρική εταιρεία (Robert Bosch GmbH «Bosch», «εμείς» ή «εμάς» στη συνέχεια).\nΜε τον όρο «δεδομένα προσωπικού χαρακτήρα» νοείται κάθε πληροφορία που αφορά ταυτοποιημένο ή ταυτοποιήσιμο φυσικό πρόσωπο, για παράδειγμα ονόματα, διευθύνσεις, αριθμοί τηλεφώνου, διευθύνσεις ηλεκτρονικού ταχυδρομείου, συμβατικά κύρια δεδομένα, λογιστικά δεδομένα και δεδομένα πληρωμών σύμβασης, και αποτελεί έκφραση της ταυτότητας ενός ατόμου.\nΕπεξεργαζόμαστε τα προσωπικού χαρακτήρα δεδομένα σας μόνο όταν υπάρχει νομική βάση για την επεξεργασία αυτή ή έχετε συναινέσει στην επεξεργασία των δεδομένων προσωπικού χαρακτήρα.\nΚατηγορίες δεδομένων που υποβάλλονται σε επεξεργασία\nΗ χρήση του BKMS® Incident Reporting για τη γνωστοποίηση περιστατικού προστασίας δεδομένων και για τα αιτήματα του υποκειμένου των δεδομένων είναι εθελοντική. Όταν χρησιμοποιήσετε το σύστημα, θα σας ζητηθεί να καταχωρίσετε δεδομένα σχετικά με τις ακόλουθες κατηγορίες δεδομένων:\nΔεδομένα επικοινωνίας (π.χ. όνομα, τηλέφωνο, email, διεύθυνση)\nΔεδομένα απασχόλησης υπαλλήλων της Bosch και\nΚατά περίπτωση, τα ονόματα προσώπων και άλλα δεδομένα προσωπικού χαρακτήρα που σχετίζονται με τα πρόσωπα που αναφέρετε στη γνωστοποίησή σας\nΑν απαντήσετε ολοκληρωμένα στις ερωτήσεις που υποβάλλονται στο πλαίσιο της γνωστοποίησης περιστατικού προστασίας δεδομένων ή του υποβληθέντος αιτήματος του υποκειμένου των δεδομένων, θα μας βοηθήσετε να επεξεργαστούμε το αίτημά σας. Αν καταχωρίσετε ελλιπή δεδομένα, ενδέχεται να μην είμαστε σε θέση να επεξεργαστούμε το αίτημά σας ή να το επεξεργαστούμε με καθυστέρηση.\nΣκοπός του BKMS® Incident Reporting είναι η παροχή ενός διαύλου επικοινωνίας για τα αιτήματα προστασίας δεδομένων και η διασφάλιση ότι ο χειρισμός του αιτήματός σας εκ μέρους της Robert Bosch GmbH πραγματοποιείται σύμφωνα με τους ισχύοντες κανονισμούς προστασίας δεδομένων.\nΣυγκεκριμένα, τα προσωπικού χαρακτήρα δεδομένα σας υποβάλλονται σε επεξεργασία για τους ακόλουθους λόγους:\nΓνωστοποίηση περιστατικού προστασίας δεδομένων: εκδηλώσεις και παρακολούθηση γνωστοποιήσεων αναφορικά με δυνητική παραβίαση δεδομένων προσωπικού χαρακτήρα (άρθρο 33 του ΓΚΠΔ). Μπορείτε να αναφέρετε παραβιάσεις δεδομένων προσωπικού χαρακτήρα στον αρμόδιο υπάλληλο της Bosch επώνυμα ή ανώνυμα και με ασφάλεια μέσω του BKMS® Incident Reporting.\nΝομική βάση: η επεξεργασία είναι απαραίτητη για τη συμμόρφωση με έννομη υποχρέωση του υπευθύνου επεξεργασίας, (άρθρο 6(1)(γ) του ΓΚΠΔ).\nΑίτημα υποκειμένου δεδομένων: παρακολούθηση και παροχή πληροφοριών σχετικά με υποβληθέν αίτημα υποκειμένου δεδομένων (άρθρα 12 έως 21 του ΓΚΠΔ). Δεν είναι εφικτή η υποβολή αιτημάτων του υποκειμένου των δεδομένων ανώνυμα, καθώς χρειάζεται να γνωρίζουμε την ταυτότητά σας χωρίς καμία αμφιβολία.\nΔιαχείριση προστασίας δεδομένων: κεντρική διαχείριση και χειρισμός διαδικασιών προστασίας δεδομένων σε επίπεδο ομίλου.\nΝομική βάση: έννομο συμφέρον της Robert Bosch GmbH για την απόκτηση κεντρικής επισκόπησης των αιτημάτων των υποκειμένων των δεδομένων και των γνωστοποιήσεων των περιστατικών προστασίας δεδομένων (άρθρο 6(1)(στ) του ΓΚΠΔ) για την άσκηση και την υπεράσπιση των δικαιωμάτων μας.\nΑποθήκευση των αρχείων καταγραφής/χρήση cookie\nΓια τη διατήρηση της σύνδεσης μεταξύ του υπολογιστή σας και του BKMS® Incident Reporting, αποθηκεύεται ένα cookie στον υπολογιστή σας, το οποίο περιέχει μόνο το αναγνωριστικό περιόδου λειτουργίας (ένα cookie περιόδου λειτουργίας). Αυτό το cookie ισχύει μόνο έως το τέλος της περιόδου λειτουργίας και παύει να ισχύει όταν κλείσετε το πρόγραμμα περιήγησης.\nΕίναι δυνατό να δημιουργήσετε ένα γραμματοκιβώτιο εντός του συστήματος, το οποίο προστατεύεται με ένα ξεχωριστά επιλεγμένο ψευδώνυμο/όνομα χρήστη και κωδικό πρόσβασης, για την αναφορά περιστατικών προστασίας δεδομένων και για την υποβολή των αιτημάτων των υποκειμένων των δεδομένων.\nΔιαβίβαση δεδομένων σε υπαλλήλους της Bosch και άλλους υπευθύνους επεξεργασίας\nΚατά την επεξεργασία μιας γνωστοποίησης περιστατικού προστασίας δεδομένων ή ενός αιτήματος υποκειμένου δεδομένων, είναι απαραίτητη η κοινοποίηση της γνωστοποίησης εν όλω ή εν μέρει στους υπαλλήλους της Robert Bosch GmbH που είναι υπεύθυνοι για την επεξεργασία ή στους υπαλλήλους των θυγατρικών εταιρειών στις οποίες αναφέρεται η γνωστοποίηση ή το αίτημα. Τα στοιχεία σας καθίστανται διαθέσιμα μόνο στους υπαλλήλους εκείνους που πρέπει να τα έχουν προκειμένου να επεξεργαστούν τη γνωστοποίηση ή το αίτημά σας.\nΤα δεδομένα σας προσωπικού χαρακτήρα διαβιβάζονται σε άλλους υπευθύνους επεξεργασίας μόνο στον βαθμό που απαιτείται για την εκπλήρωση μιας έννομης υποχρέωσης.\nΕπιπροσθέτως, τα δεδομένα μπορούν να διαβιβαστούν σε άλλους υπευθύνους επεξεργασίας (π.χ. εποπτικές αρχές ή υποκείμενα δεδομένων σε περίπτωση γνωστοποιήσεων περιστατικών προστασίας δεδομένων) αν απαιτείται να το πράξουμε λόγω νομικών κανονισμών ή εκτελεστέων διαταγών των αρχών ή των δικαστηρίων.\nΗ Robert Bosch GmbH έχει αναθέσει στην εταιρεία Business Keeper AG, Bayreuther Str. 35, 10789 Βερολίνο (ο «Πάροχος υπηρεσιών») τη λειτουργία του συστήματος για τις γνωστοποιήσεις περιστατικών προστασίας δεδομένων και τα αιτήματα των υποκειμένων των δεδομένων εκ μέρους της Robert Bosch GmbH. Τα δεδομένα που εισάγονται σε αυτό το σύστημα αποθηκεύονται σε μια βάση δεδομένων που λειτουργεί υπό την εποπτεία της Business Keeper AG σε ένα κέντρο δεδομένων υψηλής ασφάλειας εντός της Ευρωπαϊκής Ένωσης.\nΗ Robert Bosch GmbH έχει επιλέξει με προσοχή τον Πάροχο υπηρεσιών και τον παρακολουθεί σε τακτική βάση, ιδιαίτερα ως προς τον προσεκτικό χειρισμό και τη διασφάλιση των δεδομένων που αποθηκεύει. Μόνο επιλεγμένοι υπάλληλοι της Bosch έχουν πρόσβαση στα δεδομένα (βλ. παραπάνω «Διαβίβαση δεδομένων σε υπαλλήλους της Bosch και άλλους υπευθύνους επεξεργασίας»). Ο Πάροχος υπηρεσιών δεν έχει πρόσβαση στα δεδομένα. Αυτό διασφαλίζεται από μια πιστοποιημένη διαδικασία μέσω εκτεταμένων τεχνικών και οργανωτικών μέτρων.\nΗ Robert Bosch GmbH έχει επιβάλλει υποχρέωση στον Πάροχο υπηρεσιών για τήρηση της εμπιστευτικότητας των δεδομένων και συμμόρφωση προς τους νομικούς κανονισμούς.\nΔιαβίβαση σε αποδέκτες εκτός της ΕΕ ή/και του ΕΟΧ\nΜπορούμε, επίσης, να διαβιβάσουμε δεδομένα προσωπικού χαρακτήρα σε νομικές οντότητες της Bosch ή αρχές που βρίσκονται σε τρίτες χώρες εκτός της Ευρωπαϊκής Ένωσης ή του Ενιαίου Οικονομικού Χώρου. Στις περιπτώσεις αυτές, διασφαλίζουμε πριν από τη διαβίβαση είτε ότι ο αποδέκτης των δεδομένων παρέχει κατάλληλο επίπεδο προστασίας των δεδομένων (π.χ. λόγω απόφασης επάρκειας από την Ευρωπαϊκή Επιτροπή για την αντίστοιχη χώρα ή λόγω συμφωνίας με τυποποιημένες ρήτρες της ΕΕ με τον αποδέκτη) είτε ότι έχετε συναινέσει στη διαβίβαση.\nΜπορείτε να αποκτήσετε από εμάς τη λίστα αποδεκτών σε τρίτες χώρες και ένα αντίγραφο των συγκεκριμένων συμφωνηθέντων διατάξεων που διασφαλίζουν το κατάλληλο επίπεδο προστασίας δεδομένων. Για να υποβάλετε αίτημα για αυτήν τη λίστα, χρησιμοποιήστε τις δηλώσεις στην ενότητα Επικοινωνία.\nΔιάρκεια αποθήκευσης/περίοδοι διατήρησης\nΚαταρχήν, αποθηκεύουμε τα δεδομένα σας για όσο διάστημα απαιτείται για τη διερεύνηση του περιστατικού προστασίας δεδομένων ή για την επεξεργασία του αιτήματός σας.\nΑφού ολοκληρωθεί η επεξεργασία του περιστατικού προστασίας δεδομένων ή του αιτήματος του υποκειμένου δεδομένων, διαγράφουμε τα προσωπικού χαρακτήρα δεδομένα σας, εκτός από τα δεδομένα που πρέπει να αποθηκευτούν και να υποβληθούν σε περαιτέρω επεξεργασία, προκειμένου να μπορούμε να ασκήσουμε και να υπερασπιστούμε τα δικαιώματά μας.\nΟ χρόνος διαγραφής των δεδομένων προσωπικού χαρακτήρα που έχουμε αποθηκεύσει και επεξεργαστεί περαιτέρω ώστε να μπορούμε να ασκήσουμε και να υπερασπιστούμε τα δικαιώματά μας εξαρτάται από τη λήξη της μέγιστης προθεσμίας παραγραφής για παραβάσεις διοικητικής φύσεως (§§ 31 (2), 33 (3) γερμανικός νόμος περί παραβάσεων διοικητικής φύσεως (German Regulatory Offenses Act / OWiG). Τα δεδομένα διαγράφονται το αργότερο έξι χρόνια μετά την ολοκλήρωση της επεξεργασίας της γνωστοποίησης του περιστατικού προστασίας δεδομένων ή του αιτήματος του υποκειμένου των δεδομένων.\nΟι υπάλληλοί μας και οι πάροχοι υπηρεσιών με τους οποίους συνεργαζόμαστε υποχρεούνται να τηρούν το απόρρητο των σχέσεών μας και να συμμορφώνονται με τους νόμους για την εφαρμογή της προστασίας δεδομένων.\nΟι εισερχόμενες αναφορές λαμβάνονται από μια μικρή επιλογή ρητά εξουσιοδοτημένων και ειδικά εκπαιδευμένων υπαλλήλων της Bosch και ο χειρισμός τους γίνεται πάντα με εμπιστευτικότητα. Οι υπάλληλοι της Bosch εξετάζουν τα γεγονότα και διεξάγουν όποια περαιτέρω έρευνα απαιτείται στη συγκεκριμένη περίπτωση.\nΌλα τα άτομα που έχουν λάβει πρόσβαση στα δεδομένα έχουν την υποχρέωση να διατηρούν την εμπιστευτικότητα.\nΕφαρμόζουμε όλα τα αναγκαία τεχνικά και οργανωτικά μέτρα, προκειμένου να διασφαλίζουμε κατάλληλο επίπεδο ασφάλειας και να προστατεύουμε τα δεδομένα σας που διαχειριζόμαστε, ιδιαιτέρως έναντι των κινδύνων που απορρέουν από τυχαία ή παράνομη καταστροφή, αλλοίωση, απώλεια, τροποποίηση, άνευ αδείας δημοσίευση ή προσπέλαση. Τα μέτρα ασφαλείας μας βελτιώνονται τακτικά σύμφωνα με τις τεχνολογικές εξελίξεις. Η επικοινωνία μεταξύ του υπολογιστή σας και του BKMS® Incident Reporting για τη γνωστοποίηση περιστατικών προστασίας δεδομένων και για τα αιτήματα του υποκειμένου των δεδομένων πραγματοποιείται μέσω κρυπτογραφημένης σύνδεσης (SSL).\nΓια την άσκηση των δικαιωμάτων σας, χρησιμοποιήστε αυτόν τον σύνδεσμο. Φροντίστε να είναι εφικτός ο σαφής προσδιορισμός της ταυτότητάς σας.\nΈχετε το δικαίωμα να αποκτήσετε από εμάς πληροφορίες σχετικά με το αν τα δεδομένα σας υποβάλλονται σε επεξεργασία και, αν ισχύει κάτι τέτοιο, να έχετε πρόσβαση στα προσωπικά στοιχεία σας που επεξεργαζόμαστε.\nΜπορείτε να απαιτήσετε τη διόρθωση ανακριβών δεδομένων και τη συμπλήρωση ή διαγραφή των δεδομένων σας αν πληρούνται οι κανονιστικές απαιτήσεις. Αυτό δεν ισχύει για δεδομένα που απαιτούνται για σκοπούς μισθοδοσίας και λογιστικούς σκοπούς ή για δεδομένα που υπόκεινται σε κανονιστικό καθήκον διατήρησης. Ωστόσο, αν η πρόσβαση σε τέτοιου είδους δεδομένα δεν είναι απαραίτητη, η επεξεργασία των δεδομένων αυτών περιορίζεται (δείτε παρακάτω).\nΜπορείτε να απαιτήσετε τον περιορισμό της επεξεργασίας των δεδομένων σας αν πληρούνται οι κανονιστικές απαιτήσεις.\nΕπιπροσθέτως, έχετε το δικαίωμα εναντίωσης στην επεξεργασία των δεδομένων εκ μέρους μας ανά πάσα στιγμή, εφόσον αυτή η επεξεργασία εκτελείται επί τη νομική βάση του έννομου συμφέροντος. Στην περίπτωση αυτή, θα διακόψουμε την επεξεργασία των δεδομένων σας, εκτός αν είμαστε σε θέση, σύμφωνα με τις κανονιστικές διατάξεις, να καταδείξουμε επιτακτικούς νόμιμους λόγους για την περαιτέρω επεξεργασία οι οποίοι υπερισχύουν των δικαιωμάτων σας ή για τη θεμελίωση, την άσκηση ή την υποστήριξη νομικών αξιώσεων (άρθρο 21 του ΓΚΠΔ).\nΈχετε το δικαίωμα υποβολής καταγγελίας σε μια αρχή προστασίας δεδομένων. Στο πλαίσιο αυτό, μπορείτε να επικοινωνήσετε με την αρμόδια για τον τόπο κατοικίας σας ή τη γερμανική αρχή προστασίας δεδομένων ή με την αρχή προστασίας δεδομένων που είναι αρμόδια για εμάς. Η αρμόδια για εμάς αρχή προστασίας δεδομένων είναι:\nΑλλαγές στην ειδοποίηση για την προστασία δεδομένων\nΔιατηρούμε το δικαίωμα τροποποίησης των μέτρων ασφάλειας και προστασίας δεδομένων. Στις περιπτώσεις αυτές, θα προσαρμόσουμε αναλόγως τις πληροφορίες σχετικά με την προστασία δεδομένων. Συνεπώς, έχετε υπόψη την πιο πρόσφατη έκδοση της ειδοποίησης για την προστασία δεδομένων, καθώς αυτή υπόκειται σε αλλαγές.\nΜπορείτε να επικοινωνήσετε μαζί μας στη διεύθυνση που αναφέρεται στην ενότητα «Υπεύθυνος επεξεργασίας».\nΓια να διεκδικήσετε τα δικαιώματά σας και να αναφέρετε περιστατικά προστασίας δεδομένων, ακολουθήστε τον παρακάτω σύνδεσμο: https://www.bkms-system.net/bosch-datenschutz.\nΑν έχετε προτάσεις ή παράπονα σχετικά με τη διαχείριση των προσωπικού χαρακτήρα δεδομένων σας, συνιστούμε να επικοινωνήσετε με τον υπεύθυνο προστασίας δεδομένων που έχουμε ορίσει:\nΗμερομηνία έναρξης ισχύος: 20 Μαΐου 2018


Οι κουραμπιέδες της γιαγιάς Μπαδραβίνας - TastyDay.gr\nαπο TastyDay Δεκέμβριος 14, 2016\nΤρεις κόρες έκανε η Ελένη Μπαράβου. Κι αυτές πέντε παιδιά. Κανένα τους, όμως, δεν έμαθε να φτιάχνει τους κουραμπιέδες της που κι αυτή είχε μάθει από τη Βολιώτισα μητέρα της. Η τέχνη των κουραμπιέδων πέρασε στην ψυχοκόρη που έφερε από τα Κύθηρα για να βοηθάει την οικογένεια. Ελένη κι αυτή. Κι από εκείνη σε μένα, την πρώτη νύφη. Έτσι, όλη η οικογένεια περιμένει από μένα να φτιάξω κουραμπιέδες κάθε χρόνο και να τους μοιράσω. Φτιάχνω την πρώτη δόση της Αγίας Άννης, στις 9 Δεκεμβρίου, για τη γιορτή της πεθεράς μου και της ανιψιάς μου, που πήρε το όνομά της. Το μυστικό τους; καθαρό οινόπνευμα, πολλά αμύγδαλα, λίγη ζάχαρη και μυρωδάτο κανελογαρύφαλο.\nΧριστουγεννιάτικα σοκολατάκια με υλικά περιπτέρου


Θεραπευτική επανάσταση στην ψυχιατρική | ΥΔΡΟΓΕΙΟΣ 106,9 FM\nΣημαντική πρόοδος με στόχο την αναγνώριση των θεραπευτικών ιδιοτήτων των ψυχοτρόπων ουσιών και συγκεκριμένα της MDMA, γνωστής και ως «έκσταση», πραγματοποιήθηκε χθες με τη δημοσίευση επιστημονικής μελέτης στην επιθεώρηση Nature Medicine. Η κλινική μελέτη υπό την εποπτεία του δρος Ρικ Ντόμπλιν, έδειξε ότι η χρήση MDMA, από κοινού με ψυχανάλυση, ανακουφίζει τα συμπτώματα όσων πάσχουν από οξύ σύνδρομο μετατραυματικού άγχους.\nΔύο εβδομάδες νωρίτερα, η ιατρική επιθεώρηση New England Journal of Medicine δημοσίευσε μελέτη, η οποία υπογραμμίζει τα πλεονεκτήματα της αντιμετώπισης της κατάθλιψης με ψιλοκυβίνη, την παραισθησιογόνο ουσία που περιέχουν τα «μαγικά μανιτάρια». Οι συντάκτες της έρευνας εικάζουν ότι είναι θέμα χρόνου έως ότου η ομοσπονδιακή υπηρεσία τροφίμων και φαρμάκων δώσει την έγκρισή της. Το MDMA αναμένεται να εγκριθεί για ιατρική χρήση το 2023 και η ψιλοκυβίνη ένα με δύο χρόνια αργότερα.\nΥστερα από δεκαετίες δαιμονοποίησης και ποινικοποίησης, οι παραισθησιογόνες αυτές ναρκωτικές ουσίες, γνωστές και ως ψυχεδελικές, ετοιμάζονται να προστεθούν στη φαρέτρα της ψυχιατρικής φαρμακολογίας, η οποία έχει να ανανεωθεί από τη δεκαετία του 1950, ιδιαίτερα σε ό,τι αφορά την αντιμετώπιση των ψυχικών διαταραχών και των εθισμών. Η πρόσφατη «εθνική επιδημία κατάχρησης οπιοειδών», όπως χαρακτηρίζεται στις ΗΠΑ η σκόπιμη υπερσυνταγογράφηση ισχυρών παυσίπονων από συγκεκριμένη φαρμακευτική εταιρεία, απέδειξε την επιτακτική ανάγκη για νέα θεραπευτική προσέγγιση.\nΤα μεγαλύτερα πανεπιστήμια των ΗΠΑ σπεύδουν τώρα να δημιουργήσουν ειδικευμένα ερευνητικά κέντρα, επενδύοντας εκατομμύρια δολάρια. Πολιτείες και δημοτικές αρχές σε όλες τις ΗΠΑ νομοθετούν υπέρ της άρσης των απαγορεύσεων χρήσης τέτοιων ουσιών, με ακτιβιστές να ελπίζουν ότι οι πρωτοβουλίες αυτές θα οδηγήσουν σε νομιμοποίηση σε ομοσπονδιακό επίπεδο για ιατρική ή ακόμη και για ψυχαγωγική χρήση. Πολλές επιστημονικές μελέτες έχουν δείξει ότι ψυχεδελικά ναρκωτικά, όπως το LSD και η ψιλοκυβίνη, δεν είναι εθιστικά και δεν προκαλούν βλάβες σε όργανα του σώματος, ακόμη και σε μεγάλες δόσεις. Αντίθετα από τους επικρατούντες μύθους, το «έκσταση» δεν δημιουργεί τρύπες στον εγκέφαλο χρηστών, ενώ ένα «κακό τριπ» με LSD δεν προκαλεί βλάβες στα χρωμοσώματα.\nΗ επιστημονική κοινότητα επιμένει ωστόσο στην ανάγκη περαιτέρω μελέτης παρενεργειών, όπως τις επιπτώσεις που έχουν οι ουσίες αυτές σε χρήστες με καρδιακά προβλήματα. Παρότι το κύμα ενθαρρυντικών ιατρικών στοιχείων έχει βοηθήσει να καμφθούν οι αντιστάσεις πολλών επιστημόνων, ορισμένοι ερευνητές προειδοποιούν κατά της άκριτης χορήγησης ψυχοτρόπων ουσιών, πριν από την ολοκλήρωση ενδελεχούς μελέτης των κινδύνων τους. Ο δρ Μάικλ Μπόγκενσουτς, καθηγητής Ψυχιατρικής στο Πανεπιστήμιο της Νέας Υόρκης, επισημαίνει ότι οι περισσότερες από τις ενθαρρυντικές κλινικές μελέτες πραγματοποιήθηκαν σε μικρό αριθμό ασθενών, από τους οποίους είχαν αποκλεισθεί οι πάσχοντες από σχιζοφρένεια και άλλα βαριά ψυχικά νοσήματα. «Ξέρω ότι ακούγομαι κωμικός, αλλά πρέπει να το πω: Παιδιά, μην παίρνετε τέτοια μόνοι σας! Ας περιμένουμε να μελετήσουμε όλα τα στοιχεία, προτού συστήσουμε τέτοιες ουσίες σε εκατομμύρια ανθρώπους», λέει ο δρ Μπόγκενσουτς.\nΠροηγούμενο Προηγούμενο Έλον Μασκ: 10 πράγματα που δεν γνωρίζατε για τον μεγιστάνα της τεχνολογίας\nΕπόμενο Επόμενο Κρήτη: Πήγε να αποφύγει τους θηροφύλακες και τράκαρε με δέντρο


Αρνί της σούβλας - iCookGreek\nΣυνταγέςΕποχικάΠασχαλινάΑρνί της σούβλας\nΑρνί της σούβλας\nΨήσιμο: 3 ώρες και 30 λεπτά\nαρνί: 1 περίπου στα 10 κιλά\nαλάτι και πιπέρι: μια χούφτα\nσπάγκος για το ράψιμο και σύρμα λεπτό\nΠλένετε πολύ καλά όλο το αρνί και ιδιαίτερα στο λαιμό. Το αφήνετε να στραγγίξει καλά και το αλατοπιπερώνετε. Μετά χαράζετε τα μπούτια εμπρός και πίσω και ρίχνετε μέσα αλατοπίπερο. Επίσης, χαράζετε τις μασχάλες και τη ράχη και αλατοπιπερώνετε.\nΤο περνάτε στη σούβλα και το στερεώνετε στο σβέρκο και στη ράχη με σύρμα. Διπλώνετε χιαστί τα πίσω πόδια και τα δένετε και αυτά με σύρμα. Μετά, όπως είναι στη σούβλα στερεωμένο, το ράβετε με σπάγκο στην κοιλιά και το ψήνετε 3 ½ ώρες, γυρίζοντάς το στην αρχή γρήγορα για να μην αρπάξει και κατόπιν αργά.\nΤο ψήσιμο στα κλήματα: Οι «μάστορες» του αρνιού λένε ότι το σωστό ψήσιμο θέλει κλήματα (και όχι κάρβουνα), γιατί μεταδίδουν τη θερμότητα αργά και σταθερά στο αρνί και δεν «αρπάζει». Χρειάζονται 5-6 δεμάτια κλήματα. Τα ανάβουν και μόλις γίνουν θράκα τα σβήνουν ραντίζοντάς τα με νερό. Η φωτιά συντηρείται και πρέπει να ελέγχεται σε όλη τη διάρκεια του ψησίματος.


Άννα Κοκκίνου: «Τελικά είμαι φτιαγμένη από υλικά του Καΐρου» | LiFO\nΗθοποιός, Σκηνοθέτις. Γεννήθηκε στη Σούμπρα του Καΐρου, ζει στην περιοχή της Μητρόπολης. Εξαιτίας του τελευταίου ρόλου της, έχει την τρομακτική επιθυμία να μαζεύει τα πιάτα από το τραπέζι μετά από κάθε δείπνο.\n18.1.2012 | 13:05\nΓεννήθηκα στο Κάιρο. Το σπίτι ήταν πάνω σε σταυροδρόμι. Από κάτω είχε διάφορα μαγαζιά που τα παρακολουθούσα από το μπαλκόνι: υπαίθριο καφενείο, δύο μπακάλικα, ένα μανάβικο κι ένας πλανόδιος που είχε χήνες και κότες και τις έσφαζε στον δρόμο. Όποτε πηγαίνω εκεί, με το που βγαίνω από το αεροπλάνο και αναπνέω -και είναι η γνωστή αυτή μυρωδιά-, αισθάνομαι την αναπνοή μου, επιτέλους, να πηγαίνει εκεί που πρέπει. Έχω πολύ μεγάλη επαφή με τους Αιγύπτιους, τους καταλαβαίνω, έχω δεχτεί στοιχεία από αυτούς. Αυτό που διακρίνω στη συμπεριφορά μου είναι ότι τελικά είμαι φτιαγμένη από υλικά του Καΐρου.\nΣτην Αθήνα ήρθα στο τέλος της δεκαετίας του ’60 για να σπουδάσω. Έχω την εντύπωση ότι ο πατέρας μου, επειδή έβλεπε την έλξη που ασκούσε πάνω μου το Κάιρο, μεθόδευσε αυτή την έξοδο για να μη μείνω εκεί. Δεν μετάνιωσα που έφυγα. Το να μετανοώ για κάτι είναι ένα αίσθημα που δεν νιώθω.\nΤο πρώτο σπίτι, όταν ήρθα, ήταν στο Κουκάκι, στην οδό Σικελίας, πάνω από την παιδική χαρά. Πέρασα στην Ελληνική Φιλολογία την οποία δεν τελείωσα, αφού μπήκα αμέσως στη δραματική σχολή. Έπαιξαν καθοριστικό ρόλο γι’ αυτό οι παραστάσεις του Θεάτρου Τέχνης, που με πήγαινε ένας φίλος μου. Η πρώτη παράσταση που είχα δει ήταν το «Τέλος του παιχνιδιού» του Μπέκετ, με τον Χατζημάρκου και τον Λογοθέτη. Ένιωθα τελείως ξεκρέμαστη στην Αθήνα και μέσα στο θέατρο αισθάνθηκα μια παράξενη οικειότητα.\nΔεν παρελθοντολογώ ποτέ. Δεν υπάρχει το αίσθημα της νοσταλγίας. Απλώς, μερικές φορές εμφανίζονται κάποια πράγματα μπροστά σου και το πιο ισχυρό ένστικτο είναι να τα καταλάβεις, να τα δεις ξανά, από το να τα νοσταλγείς. Συμφωνώ πάρα πολύ με κάτι που έχει γράψει ο Πλάτωνας -και το κατάλαβα καλύτερα με τα χρόνια-, ότι ο άνθρωπος ζει πολλές ζωές κατά τη διάρκεια της ζωής του.\nΤο Θέατρο Τέχνης ήταν ένα είδος άβατου. Αισθανόσουν ότι ήταν ένας χώρος ιερός. Έχουν αλλάξει τα πράγματα σήμερα. Όταν, όμως, έχει κάτι μια παράσταση και λειτουργεί, δημιουργείται πάλι η ατμόσφαιρα του ιερού.\nΔεν είχα ποτέ το άγχος της επιτυχίας. Βέβαια, με την οικογένεια δεν τα βρήκα. Ο πατέρας μου δεν ήρθε ποτέ να με δει στο θέατρο. Όταν ήμασταν στην οδό Κυκλάδων, στη Σκηνή, περνούσε κι έλεγε «γεια, τι κάνετε» κα δεν ερχόταν ποτέ να δει παράσταση. Παρόλο που ήταν πολύ κοινωνικός άνθρωπος, ήταν ταυτόχρονα και πολύ μοναχικός. Του έλεγα όταν είχε μεγαλώσει πια να έρθει να με δει και μου απαντούσε «αποκλείεται».\nΠρωτόπαιξα στο παιδικό της Ξένιας Καλογεροπούλου. Αλλά ήδη, 5-6 χρόνια πριν δημιουργηθεί η Σκηνή, ο Λευτέρης Βογιατζής μου είχε πει «θέλω να κάνουμε ένα θέατρο και να είσαι κι εσύ». Στο διάστημα που προετοιμαζόταν δεν πολυέπαιζα, καθόμουνα στο σπίτι και διάβαζα. Αυτό που υπήρχε ήταν ένας κοινός στόχος να δημιουργηθεί κάτι βαθύτερο και ποιοτικότερο, όπως ήταν η Σκηνή. Εκτός από όλα τα άλλα πρόσωπα, το βασικό ήταν αυτό του Βογιατζή. Παρά τις τεράστιες διαφορές που είχαμε, με είχε επηρεάσει πάρα πολύ. Πιστεύω ότι δεν ήμασταν τόσο ώριμοι ώστε να το διατηρήσουμε και να προχωρήσουμε. Αν ήμασταν πιο δυνατοί από άποψη παιδείας, θα κρατούσαμε περισσότερο. Παρότι το ζητούμενο ήταν το υψηλό επίπεδο, οι χαρακτήρες επηρεάζονται πάρα πολύ από την παιδεία. Όταν λέω παιδεία, εννοώ την ατομική, αυτά που ήξερε ο καθένας για τον εαυτό του σε σχέση με τη δουλειά του. Αυτό που κέρδισα μετά ήταν ότι άρχισα να μαθαίνω πράγματα στον εαυτό μου. Οι Έλληνες είμαστε αυτοδίδακτοι κι εμπειρικοί ηθοποιοί.\nΥπήρχε η αίσθηση ότι η παρέα γύρω από τη Σκηνή και το περιοδικό «Εκηβόλος» ήτανε ένα κέντρο. Δεν είμαι σε θέση να πω τι έφερε, αλλά θα πω το εξής: αν μια μέρα στην πρόβα ανακαλύψω κάτι, την επομένη νομίζω ότι το έχω χάσει, ενώ αυτό έχει διοχετευθεί μέσα μου. Έτσι έχει γίνει και με αυτή την παρέα, γιατί τίποτα που έχει δημιουργηθεί με τέτοια ένταση κι έχει δημιουργήσει μια τόσο μεγάλη αξία δεν πάει χαμένο. Εγώ δεν θα ήμουνα αυτή που είμαι, αν δεν πέρναγα από αυτή την παρέα. Εκεί χρωστάω το βλέμμα μου στα πράγματα. Έχω γαλουχηθεί από τον πολιτισμό που έφερε αυτός ο κύκλος.\nΗ ιστορία με τη Σφενδόνη ξεκίνησε το φθινόπωρο του ’90, γιατί μετά τη Σκηνή ήταν πολύ δύσκολο να προσαρμοστώ σε άλλα σχήματα. Με στήριξαν πολύ οι φίλοι μου. Το όνομα του θεάτρου έχει δοθεί από τον Βασίλη Διοσκουρίδη σ’ ένα καφέ στην πλατεία Βικτωρίας. Μου είχε πει τότε: «Εγώ, Αννούλα, δεν ψάχνω. Βρίσκω». Για να πω την αλήθεια, το πιο πιθανό είναι πως τώρα δεν θα έφτιαχνα δικό μου χώρο. Μετά από είκοσι χρόνια σκέφτομαι πως θα είχα προχωρήσει πιο πολύ ως ηθοποιός, αν δεν είχα όλες αυτές τις δυσκολίες. Από την άλλη, έτσι όπως ήμουνα, κλειστός άνθρωπος, όλες αυτές οι δυσκολίες με οδήγησαν έξω στον κόσμο. Γνώρισα καταστάσεις που έδωσαν τροφή στην εξέλιξή μου.\nΣτον «Βιζυηνό» δεν αισθανόμουνα έτοιμη να παίξω μόνη μου, αλλά έπρεπε ν’ ανοίξει το θέατρο. Νόμιζα ότι θα κρατήσει είκοσι μέρες η παράσταση και κράτησε δυόμισι χρόνια. Είναι πολύ καθαρά τα θεατρικά ζητήματα όταν παίζει κανείς μόνος του. Με τους άλλους υπάρχει η δυσκολία να έχουμε τους ίδιους στόχους και να σκεφτόμαστε με τον ίδιο τρόπο. Έχει πάντα να κάνει με τον τρόπο που αντιμετωπίζει ο ηθοποιός τον εαυτό του πάνω στη σκηνή. Ζήλεψα πολύ όταν είδα θέατρο στο Λονδίνο. Αυτό που μας λείπει εμάς είναι αυτό που έχουν εκείνοι: δεν μπορείς να καταλάβεις από έναν ηθοποιό ξένο πώς είναι η ζωή του. Επίσης, η χρήση του λόγου εκεί είναι κάτι το ζηλευτό. Και στον λιγότερο ταλαντούχο ηθοποιό έβλεπες αυτήν τη γνώση. Από την άλλη, υπάρχει πάρα πολύ ταλέντο εδώ και εξαιρετικοί ηθοποιοί. Απλώς χωλαίνουμε στο ζήτημα της δουλειάς πάνω στην υποκριτική.\nΘα ήθελα, όταν ξεκινάω να στήσω μια παράσταση, να μην έχω κανένα άγχος. Όχι μόνο επειδή ταλαιπωρώ τους άλλους, αλλά και για μένα. Ας πούμε, τώρα τρέχω να φτιάξω τον ρόλο μου, ενώ έχει ξεκινήσει η παράσταση. Οι πρόβες μου ήταν προβληματικές σε σχέση με το οικονομικό. Με έτρωγε το πώς θα καλυφθούν αυτές οι ανάγκες. Ότι τα καταφέραμε και ανέβηκε η παράσταση είναι το θαύμα του θεάτρου. Η συνεργατικότητα υπερίσχυσε όλων των άλλων δυσκολιών.\nΕίμαι από τους ηθοποιούς που θέλουν να παίζουν κάθε μέρα. Με στενοχωρεί πολύ που δεν παίζουμε Τρίτη. Μου αρέσει πάρα πολύ αυτή η επανάληψη. Η καθημερινή προετοιμασία είναι από τα μεγάλα πλεονεκτήματα της δουλειάς μας. Συμβαίνει συχνά, όταν ερμηνεύω έναν ρόλο, η παρατήρησή μου να είναι οξυμένη σε σχέση με τα συστατικά του ρόλου. Τώρα, αν είμαι σε κάποιο σπίτι, βλέπω ότι έχω μια τρομακτική επιθυμία να σηκωθώ να μαζέψω το τραπέζι και να διευθετήσω τα πιάτα μέσα στην κουζίνα. Έχω ασκηθεί πολύ στο θέμα του σερβιρίσματος.\nΤο «Ρίττερ, Ντένε, Φος» μας δείχνει πως διαρκώς αυτό που γίνεται είναι να συμβαίνουν τα ίδια πράγματα άλλο τρόπο. Πάντα θα συζητάμε για το αν ο άνθρωπος θα μπορεί να ξεφύγει από την οικογένεια, τη χώρα και την επικράτηση του πιο ισχυρού. Οι αιτίες που διαμορφώνουνε πρόσωπα και καταστάσεις δεν θ’ αλλάξουν ποτέ. Δουλειά της τέχνης είναι να μιλάει γι’ αυτά.\nΘα ήθελα πάρα πολύ να είναι πιο καλά ο κόσμος στην Αθήνα. Με πληγώνει πάρα πολύ που υπάρχει όλη αυτή επιθετικότητα, αν και δεν μπορώ να τους κατηγορήσω. Θα ήθελα ν’ αρχίζει στις επτά η παράσταση, γιατί πιστεύω ότι όλοι είναι κουρασμένοι και θέλουν να πάνε σπίτι τους. Την επιθετικότητα τη βρίσκεις πια στα μικροπράγματα. Έχω τσακώσει τον εαυτό μου να πράττει ανάλογα, αλλά έχω επέμβει πολύ σε αυτό.\nΝομίζω ότι το πράγμα είχε παραγίνει στην Ελλάδα. Αυτό, όμως, που δεν αντέχω είναι να ξαναδημιουργηθεί σύμπλεγμα ενοχής στον κόσμο. Αυτό, επειδή έχει υπάρξει στην ελληνική ιστορία αρκετές φορές, είναι κάτι το ανυπόφορο. Θα ήθελα να μαθαίνει κανείς από τα λάθη του, αλλά όχι με ενοχή. Δεν αντέχω αυτή την ενοχή που μας φορτώνουν από τα γεννοφάσκια μας. Ελπίζω κι εύχομαι με δύναμη να βλέπει κανείς τα λάθη του, όχι όμως με ενοχή.\nΔεν παρελθοντολογώ ποτέ. Δεν υπάρχει το αίσθημα της νοσταλγίας. Απλώς, μερικές φορές εμφανίζονται κάποια πράγματα μπροστά σου και το πιο ισχυρό ένστικτο είναι να τα καταλάβεις, να τα δεις ξανά, από το να τα νοσταλγείς. Συμφωνώ πάρα πολύ με κάτι που έχει γράψει ο Πλάτωνας -και το κατάλαβα καλύτερα με τα χρόνια-, ότι ο άνθρωπος ζει πολλές ζωές κατά τη διάρκεια της ζωής του. Τώρα, ίσως, μπορώ να δω πιο καθαρά τον εαυτό μου από τους άλλους.\nΜένω πια στη Μητρόπολη. Είμαι προνομιούχος Αθηναίος που μένω στο κέντρο και διασχίζω την Πλάκα για να έρθω σε αυτήν τη γειτονιά. Αισθάνομαι πάρα πολύ τυχερή που έρχομαι με τα πόδια στο θέατρο και αυτό δεν πρέπει να το υποτιμώ.


Οδηγίες ΤΖΟΚΕΡ | Paixto.gr\nΣτο παιχνίδι του ΤΖΟΚΕΡ κληρώνονται συνολικά 6 αριθμοί. Πέντε αριθμοί είναι από το 1 έως το 45 και ένας αριθμός ΤΖΟΚΕΡ από το 1 έως το 20.\nΌταν παίζετε με απλή στήλη, πρέπει να επιλέξετε 5 αριθμούς από το σύνολο των 45 αριθμών και 1 αριθμό ΤΖΟΚΕΡ από το σύνολο των 20 αριθμών. Πάνω στο δελτίο υπάρχει και ένα πεδίο τυχαίας επιλογής το οποίο εάν σημειωθεί θα συμπληρώσει αυτόματα τους αριθμούς με τυχαίο τρόπο.\nΌταν παίζετε με πλήρες σύστημα μπορείτε να επιλέξετε πάνω από 5 από το πεδίο των 45 αριθμών και αντίστοιχα πάνω από έναν αριθμό ΤΖΟΚΕΡ από το πεδίο των 20 αριθμών.\nΣε περίπτωση που επιλέξετε πάνω από 5 αριθμούς από το πεδίο των 45 αριθμών(διατηρώντας έναν αριθμό ΤΖΟΚΕΡ) αυξάνονται οι στήλες που έχετε παίξει. Για παράδειγμα με επιλογή 8 αριθμών το σύνολο των στηλών είναι 56.\nΤο ίδιο ακριβώς γίνεται σε περίπτωση που επιλέξετε πάνω από 1 αριθμό ΤΖΟΚΕΡ από το πεδίο των 20 αριθμών(διατηρώντας 5 αριθμούς από τους 45). Για παράδειγμα με επιλογή 5 αριθμών ΤΖΟΚΕΡ το σύνολο των στηλών είναι 5.\nΠαρακάτω φαίνεται πως παίζεται το ΤΖΟΚΕΡ με πλήρες σύστημα ή με περισσότερους αριθμούς από το πεδίο των 45 ή με περισσότερους αριθμούς ΤΖΟΚΕΡ ή και τα δύο.\nΕκτός από την ελεύθερη επιλογή αριθμών, το παιχνίδι του ΤΖΟΚΕΡ δίνει την δυνατότητα επιλογής τυποποιημένων συστημάτων που έχουν το πλεονέκτημα ότι μπορείτε να επιλέξετε τον ίδιο πλήθος αριθμών επιλέγοντας λιγότερες στήλες με αποτέλεσμα μικρότερο κόστος δελτίου σε σχέση με ένα πλήρες σύστημα. Για να παίξετε στο δελτίο σας ένα τυποποιημένο σύστημα θα πρέπει να σημειώσετε το αντίστοιχο πεδίο “ΚΩΔΙΚΟΙ ΣΥΣΤΗΜΑΤΩΝ” που βρίσκεται στο τέλος κάθε στήλης.\nΤα τυποποιημένα συστήματα αφορούν μόνο τους 45 αριθμούς(χωρίς να απαγορεύεται η επιλογή παραπάνω ΤΖΟΚΕΡ αριθμών) και οι πιθανότητες επιτυχίας δεν είναι οι ίδιες με ένα πλήρες σύστημα.\nΚωδικός συστήματος Επιλεγμένοι αριθμοί Πλήθος στηλών Ποσοστό επιτυχίας(1η κατηγορία)\n45 7 5 23,81%\n35 8 6 10,71%\n34 9 9 7,14%\n25 9 30 23,81%\n24 10 14 5,56%\n23 10 51 20,24%\n15 11 22 4,76%\n14 12 38 4,80%\n13 13 54 4,20%\n12 15 118 3,93%\nΠαρακάτω φαίνονται τα παραδείγματα των τυποποιημένων συστημάτων 35, 45 και 12.\nΠερισσότερες πληροφορίες σχετικά με τις πιθανότητες επιτυχίας ανά τυποποιημένο σύστημα μπορείτε να βρείτε στις εβδομαδιαίες ενημερώσεις για το ΤΖΟΚΕΡ στο Paixto.gr.\nΣτο παιχνίδι του ΤΖΟΚΕΡ υπάρχουν 8 συγκεκριμένοι συνδυασμοί επιτυχιών, ανάλογα με το πόσοι από τους 45 αριθμούς και τον αριθμό ΤΖΟΚΕΡ έχουν προβλεφθεί σωστά. Οι συνδυασμοί που κερδίζουν είναι οι 5+1, 5, 4+1, 4, 3+1, 3, 2+1 και 1+1. Τα κέρδη σε όλους τους συνδυασμούς εκτός από τον 5+1 και τον 5 είναι σταθερά. Στους δύο συνδυασμούς που δεν είναι σταθερά, το ποσό είσπραξης εξαρτάται από το σύνολο των στηλών που παίχτηκαν και από το αν έχει υπάρχει τζακ ποτ. Στην δεύτερη περίπτωση το ποσό της κατηγορίας μεταφέρεται στην επόμενη κλήρωση.\nΚατηγορίες I II III IV V VI VII VIII\nΣυνδυασμοί 5+1 5 4+1 4 3+1 3 2+1 1+1\nΚέρδος Μεταβλητό Μεταβλητό 2.500 50 50 2 2 1,50


Νεφώσεις και μικρής διάρκειας βροχές - Ειδήσεις Newsit.gr\nNewsit / Ελλάδα / Νεφώσεις και μικρής διάρκειας βροχές\nΝεφώσεις και μικρής διάρκειας βροχές\nΔημοσιεύθηκε: 24.04.2010 | 07:42\nΝεφώσεις με λίγες βροχές μικρής διάρκειας, κυρίως στα βορειοδυτικά προβλέπονται για το Σάββατο.\nΣτη Μακεδονία και τη Θράκη προβλέπονται αραιές νεφώσεις, παροδικά πιο πυκνές με λίγες βροχές τοπικού χαρακτήρα και μικρής διάρκειας κυρίως στη δυτική Μακεδονία, όπου τις απογευματινές ώρες ενδέχεται να εκδηλωθούν και καταιγίδες. Οι άνεμοι θα πνέουν μεταβλητοί 3 με 4 μποφόρ και η θερμοκρασία θα κυμανθεί από 10 έως 22 βαθμούς Κελσίου.\nΣτα νησιά του Ιονίου, την Ήπειρο, τη δυτική Στερεά και τη δυτική Πελοπόννησο αναμένονται αραιές νεφώσεις παροδικά πιο πυκνές με λίγες βροχές τοπικού χαρακτήρα και μικρής διάρκειας. Πιθανότητα καταιγίδων τις απογευματινές ώρες στην ήπειρο κυρίως στα ορεινά. Οι άνεμοι θα πνέουν νοτιοανατολικοί 4 με 5 και στα νοτιά 6 με 7 μποφόρ και η θερμοκρασία θα κυμανθεί από 11 έως 26 βαθμούς Κελσίου.\nΣτη Θεσσαλία, την ανατολική Στερεά, την Εύβοια και την ανατολική Πελοπόννησο προβλέπονται αραιές νεφώσεις παροδικά πιο πυκνές με λίγες βροχές τοπικού χαρακτήρα και μικρής διάρκειας, κυρίως τις απογευματινές ώρες στα ορεινά. Οι άνεμοι θα πνέουν ανατολικοί, νοτιοανατολικοί 4 με 5 μποφόρ. Η θερμοκρασία θα κυμανθεί από 12 έως 24 βαθμούς Κελσίου.\nΣτις Κυκλάδες και την Κρήτη προβλέπονται αραιές νεφώσεις παροδικά πιο πυκνές. Πιθανότητα το απόγευμα για λίγες βροχές τοπικού χαρακτήρα και μικρής διάρκειας. Οι άνεμοι θα πνέουν νοτιοανατολικοί 4 με 5 μποφόρ και στην Κρήτη βαθμιαία τοπικά 6 και η θερμοκρασία θα κυμανθεί από 15 έως 26 βαθμούς Κελσίου.\nΣτα νησιά του ανατολικού Αιγαίου και τα Δωδεκάνησα θα επικρατήσουν αραιές νεφώσεις παροδικά πιο πυκνές. Οι άνεμοι θα πνέουν μεταβλητοί 3 μποφόρ και η θερμοκρασία: από 14 έως 24 βαθμούς Κελσίου.\nΣτην Αττική προβλέπονται αραιές νεφώσεις παροδικά πιο πυκνές. Το απόγευμα υπάρχει πιθανότητα πρόσκαιρης βροχής. Οι άνεμοι θα πνέουν ανατολικοί νοτιοανατολικοί 4 μποφόρ και η θερμοκρασία θα κυμανθεί από 14 έως 24 βαθμούς Κελσίου.\nΣτη Θεσσαλονίκη αναμένονται αραιές νεφώσεις παροδικά πιο πυκνές. Πιθανότητα για λίγες βροχές τοπικού χαρακτήρα και μικρής διάρκειας. Οι άνεμοι θα πνέουν μεταβλητοί 3 μποφόρ και η θερμοκρασία θα κυμανθεί από 11 έως 21 βαθμούς Κελσίου.


Eurobrokers: Αγορά και πώληση μετοχών στις 2/6\nΠέμπτη, 04-Ιουν-2009 15:31\nΣε αγορά και πώληση μετοχών της εταιρείας Eurobrokers προέβησαν ο κ. Ουαλίντ ΄Aβδος και η εταιρεία Κούμπας αντίστοιχα στις 2/6. Ειδικότερα, όπως αναφέρεται σε σχετική ανακοίνωση, ο κ. Ουαλίντ ΄Aβδος προέβη σε αγορά 38.000 κοινών ονομαστικών μετοχών, συνολικής καθαρής αξίας 22.800 ευρώ.\nΠαράλληλα, η Κούμπας Συμμετοχών προέβη σε πώληση 290.000 κοινών ονομαστικών μετοχών, συνολικής καθαρής αξίας 174.000 ευρώ.\nΚατόπιν αυτού, το ποσοστό συμμετοχής της Κούμπας επί του συνόλου του μετοχικού κεφαλαίου και των δικαιωμάτων ψήφου της Eurobrokers διαμορφώθηκε από 37,33% σε 32,5%. Επίσης, το ποσοστό συμμετοχής του κ. Γεώργιου Κούμπα επί του συνόλου του μετοχικού κεφαλαίου και των δικαιωμάτων ψήφου της Eurobrokers διαμορφώθηκε από 47,359% άμεσα και 37,333% έμμεσα, σε 47,359% άμεσα και 32,50% έμμεσα ήτοι το συνολικό ποσοστό διαμορφώθηκε απο 84,692% σε 79,859%.


Είναι η ταυτοτική; | Προβλήματα Μαθηματικών\nΚάποιες γενικές σκέψεις. Η f(x+y)= f(x)+f(y)(1)ικανοποιείται από κάθε συνεχή συνάρτηση f:R->R της μορφής f(x)= ax για κάποιο α πραγματικό και για κάθε x πραγματικό. Επίσης γνωρίζουμε ότι αν μια συνάρτηση f:R->R ικανοποιεί την (1) αλλά και την εξίσωση f(xy)=f(x)f(y), τότε f(x)= 0 ή f(x)=x για κάθε x.\nΣχόλιο από charav — 11 Ιουνίου, 2009 @ 1:47 πμ\nΘετικές οι γενικές σκέψεις.\nΑν υποθέσουμε ότι η είναι συνεχής, τότε είναι αναγκαστικά η ταυτοτική.\nΤο ερώτημα είναι: χρειάζεται η συνέχεια;\nΣχόλιο από Themis Mitsis — 11 Ιουνίου, 2009 @ 11:16 πμ\nΈστω μια η οποία ικανοποιεί την για κάθε πραγματικούς. Τότε υπάρχει ένας πραγματικός »α» τέτοιος ώστε να ισχύει για όλους τους ρητούς αριθμούς q.\nΣχόλιο από charav — 11 Ιουνίου, 2009 @ 11:59 μμ\nΑυτό είναι το μόνο που μπορεί να πει κανείς για την αν δεν κάνει κάποια άλλη υπόθεση.\nΑν τώρα υποθέσει ότι είναι συνεχής, τότε, όπως ανέφερα και στο προηγούμενο σχόλιο, η σχέση ισχύει για κάθε .\nΜήπως όμως στο ίδιο συμπέρασμα μπορούμε να καταλήξουμε και από κάτι πολύ ασθενέστερο τής συνέχειας;\nΣχόλιο από Themis Mitsis — 12 Ιουνίου, 2009 @ 12:48 πμ\nΑς υποθέσουμε ότι έχουμε μια η οποία και πάλι δεν γνωρίζουμε ότι είναι συνεχής. Αν όμως θεωρήσουμε ότι έχουμε ένα διάστημα στο οποίο διάστημα η είναι φραγμένη από κάτω στο τότε υπάρχει τέτοιος »α» πραγμαικός που να ικανοποιεί την .\nΣχόλιο από charav — 12 Ιουνίου, 2009 @ 10:42 πμ\nΜπορείς να μας το αναπτύξεις λίγο;\nΣχόλιο από Themis Mitsis — 12 Ιουνίου, 2009 @ 10:44 πμ\nΦυσικά. Συγχωρέστε με μόνο που θα τα γράψω σε άσχημη μορφή, γιατί οι γνώσεις μου σε Latex είναι περιορισμένες. Η παραπάνω πρόταση που έβαλα δηλώνει με άλλο τρόπο, ότι υπάρχει ένας πραγματικός αριθμός Α τέτοιος ώστε f(x)> ή = Α για κάθε c=<x<=d.Όμως κάθε συνεχής συνάρτηση είναι φραγμένη σε κλειστό διάστημα από το θεώρημα της μέγιστης τιμής. Επίσης αν θέλουμε μια κλάση συναρτήσεων συναρτήσεων η οποία είναι φραγμένη σε ένα κλειστό διάστημα είναι η κλάση των μονότονων συναρτήσεων.\nΣχόλιο από charav — 12 Ιουνίου, 2009 @ 11:09 πμ\nΑυτό που θα ήθελα να μας πεις είναι πώς δείχνεις ότι αν η είναι φραγμένη σ’ ένα κλειστό διάστημα τότε είναι γραμμική (σωστό είναι).\nΣχόλιο από Themis Mitsis — 12 Ιουνίου, 2009 @ 3:36 μμ\nΖητάτε την απόδειξη δηλαδη?\nΣχόλιο από charav — 12 Ιουνίου, 2009 @ 3:43 μμ\nΝαι. Δεν φαίνεται να είναι κάτι που το γνωρίζουν όλοι.\nΣχόλιο από Themis Mitsis — 12 Ιουνίου, 2009 @ 3:45 μμ\nOk. Έστω μια συνάρτηση η οποία είναι ικανοποιεί την εξίσωση του Cauchy, η οποία είναι επίσης και μονότονη. Έστω αύξουσα. Τότε για κάθε διάστημα των πραγματικών, μπορούμε να θέσουμε και άρα ή ίσο. Άρα όπου ή ίσος με 0. Κατι το οποίο οφείλεται στην μονοτονία.\nΣχόλιο από charav — 12 Ιουνίου, 2009 @ 4:02 μμ\nΖητάμε την απόδειξη τού εξής:\nΑν για κάθε , και υπάρχει ένα διάστημα και μια σταθερά τέτοια ώστε για κάθε , τότε η είναι γραμμική.\nΣχόλιο από Themis Mitsis — 12 Ιουνίου, 2009 @ 4:57 μμ\nΒήμα 1ο. Αρχικά δείχνουμε .\nΒήμα 2ο. θεωρούμε τέτοιο ώστε , και δειχνουμε οτι η είναι φραγμένη από κάτω στο διάστημα .\nΒήμα 3ο. Θεωρούμε μια καινούργια συνάρτηση . Δείχνουμε ότι η ικανοποιεί την εξίσωση που ζητάμε, καθώς επίσης είναι και αυτή φραγμένη από κάτω στο .\nΒήμα 4ο. Δείχνουμε ότι η h είναι περιοδική με περίοδο έτσι\nΒήμα 5ο. Υποθέτουμε ότι η υπάρχει ώστε να είναι διαφορετκό του μηδενός. Άτοπο, γιατί η ακολουθία δεν είναι είναι φραγμένη απο κάτω.\nΒήμα 6ο. Άρα η , και έχουμε το ζητούμενο.\nΣχόλιο από charav — 12 Ιουνίου, 2009 @ 5:26 μμ\nΦυσικά, στο 1 εννοείς και στο 3 . Επίσης, για ασφάλεια, κάνε το «κάτω φραγμένη» «φραγμένη».\nΗ ασθενέστερη συνθήκη που μπορώ να σκεφτώ είναι ότι η συνάρτηση είναι φραγμένη σ’ ένα σύνολο θετικού μέτρου. Δοκιμάστε να το αποδείξετε. Δείτε εδώ για ασυνεχείς λύσεις τής εξίσωσης Cauchy.\nΣχόλιο από Themis Mitsis — 12 Ιουνίου, 2009 @ 6:29 μμ\nΝαι. Συγγνώμη για τα τυπογραφικά.\nΣχόλιο από charav — 12 Ιουνίου, 2009 @ 6:43 μμ\nΓεια σας, πολύ καλή δουλειά στο blog! Μόλις τέλειωσα το Λύκειο και δεν έχω και τις απιτούμενες γνώσεις, αλλά να κάποιες σκέψεις μου στο συγκεκριμένο:\nα) Αρχικά δείχνουμε ότι f(0)=0 κι έπειτα βάζοντας όπου y=-x δείχνουμε ότι η f είναι περιττή. Έπειτα, με επαγωγή, δείχνουμε εύκολα ότι f(νx)=νf(x) για κάθε φυσικό αριθμό (χωρίς το 0), επειδή για ν=1 ισχύει από την υπόθεση. Μετά, για ν=1, η τελευταία σχέση γράφεται f(ν)=νf(1)=ν για κάθε φυσικό (με το 0). Χρησιμοποιώντας ότι η f είναι περιττή επεκτείνουμε την τελευταία σχέση στο σύνολο των ακεραίων, άρα f(κ)=κ για κάθε κ ακέραιο. Εδώ σταμάτησα, δεν μπόρεσα να βρω τρόπο να επεκτείνω τη σχέση ούτε στους ρητούς ούτε στους πραγματικούς για να πούμε ότι η f είναι ταυτοτική.\nβ) Έχω πολλές αμφιβολίες γι’ αυτό και πρέπει να ναι λάθος. Λοιπόν, έστω ότι η f δεν είναι η ταυτοτική. Τότε θα υπάρχει ένας πραγματικός ξ τέτοιος ώστε f(ξ)#ξ. Έστω ένας άλλος πραγματικός, h#0, διαφορετικός του ξ. Έχουμε στην τελευταία σχέση:\nΑφού ο h#0, o αριθμός ξ+h#ξ, άρα γι’ αυτόν η f είναι ταυτοτική, άρα f(ξ+h)=ξ+h. Άρα ξ+h#ξ+f(h) και f(h)#h. Άτοπο, αφού ο h#ξ και πρέπει f(h)=h, να είναι η f ταυτοτική. Πάντα θα υπάρχει δηλαδή ένας h πραγματικός, για οποιονδήποτε αριθμό σημείων του R που η f δεν είναι ταυτοτική στο οποίο θα είναι. Είναι χαζό, δε νομίζω να μπορώ να υποθέσω ότι αν δεν είναι η f ταυτοτική σ ένα σημείο είναι σε όλα τα υπόλοιπα.\nΣχόλιο από dimokratis — 13 Ιουνίου, 2009 @ 1:17 μμ\nΝαι, δεν μπορείς να καταλήξεις σε άτοπο, γιατί δεν υπάρχει άτοπο.\nΑν δεν κάνεις κάποια επιπλέον υπόθεση για τη συνάρτηση, μπορεί να είναι η ταυτοτική στους ρητούς, αλλά όχι παντού. Δοκίμασε, πάντως, να δείξεις ότι είναι όντως η ταυτοτική στους ρητούς. Το είναι φορές το , και το είναι φορές το .\nΣχόλιο από Themis Mitsis — 13 Ιουνίου, 2009 @ 2:26 μμ\nΑυτο που ισχυει ειναι οτι αν η συναρτηση f ειναι συνεχης σε ενα σημειο του R τοτε f(x)=x για καθε πραγματικο x.Αυτο που δεν ξερω ειναι αν υπαρχει f ασυνεχης παντου με αυτην την ιδιοτητα\nΣχόλιο από serial11 — 4 Οκτωβρίου, 2009 @ 12:25 πμ\nΝαι υπάρχουν ασυνεχείς συναρτήσεις με αυτήν την ιδιότητα. Δες το σχόλιο 14.\nΣχόλιο από Themis Mitsis — 4 Οκτωβρίου, 2009 @ 12:49 πμ


Στον «αέρα» το μεγάλο αθλητικό site της Μαγνησίας - Δείτε το - TheNewspaper.gr\n-179 min. ago-Αφγανιστάν – Τουλάχιστον 63 νεκροί και 83 τραυματίες από τη βομβιστική επίθεση σε τέμενος στην Κανταχάρ\n-169 min. ago-Χριστούγεννα με κοινωνικό μέρισμα: Οι σίγουροι, τα έως 900 ευρώ και οι σκέψεις για έξτρα δικαιούχους\n-167 min. ago-Έγκλημα στην Κυπαρισσία – Ξυλοκόπησαν στις φυλακές τον Ρουμάνο που κατηγορείται για τη δολοφονία της Μόνικας Γκιούς\n-167 min. ago-Aντώνης Δημητριάδης: Η συγκλονιστική περιγραφή για το βράδυ του δυστυχήματος του Mad Clip\n-166 min. ago-Αναστάλθηκε η λειτουργία καταστήματος στην Καρδίτσα - Έλεγχοι από την ΕΛ.ΑΣ. σε όλη τη Θεσσαλία\n-165 min. ago-e-αποδείξεις: Ποιες αποδείξεις φέρνουν έξτρα έκπτωση φόρου πάνω από €2.200, οι αλλαγές που έρχονται\n-164 min. ago-Κόκκαλης: «Ταφόπλακα» για τους παραγωγούς λαϊκών αγορών ο νέος νόμος για το υπαίθριο εμπόριο\n-161 min. ago-Βελτιωμένος αλλά με βροχές ο καιρός την Κυριακή\n-160 min. ago-ΗΠΑ- Το ζεύγος Μπάιντεν τιμά στο Καπιτώλιο τους αστυνομικούς που έπεσαν στο καθήκον\n-159 min. ago-Δεν φαντάζεστε τι έκανε ο Μίτροβιτς στον Γιασικεβίτσιους\nΜε την ισχυρότερη δημοσιογραφική ομάδα, έμπειρους αλλά και νέους αθλητικούς συντάκτες, με ανταποκρίσεις από κάθε γήπεδο της Θεσσαλίας, και νέα για όλες τις ομάδες, αλλά και την υπογραφή του μετρ του είδους Απόστολου Καψιώτη, έκανε πρεμιέρα το νέο αθλητικό site SportingNews.gr.\nOι αναγνώστες θα έχουν την ευκαιρία, τόσο στο ίδιο το site όσο και στα social media να σχολιάζουν τις ειδήσεις, να τοποθετούνται με τις δικές του απόψεις και να γίνει ένα σοβαρό “καφενείο των φιλάθλων”.\nΜακρυά από λαϊκισμούς και ιδεοληψίες, χωρίς φανατισμούς, με σοβαρότητα και υπευθυνότητα, αλλά κυρίως με πλούσιο ρεπορτάζ η αθλητική ομάδα του SportingNews.gr 24ώρες το 24ωρο θα σας δίνει τον παλμό από όλα τα αθλήματα.\nΕπισκεφθείτε το τώρα και μείνετε ενημερωμένοι για όλα!\nTags: SPORTINGNEWS.GR ΑΘΛΗΤΙΚΑ ΑΠΟΣΤΟΛΟΣ ΚΑΨΙΩΤΗΣ ΒΟΛΟΣ ΘΕΣΣΑΛΙΑ ΜΑΓΝΗΣΙΑ ΠΟΔΟΣΦΑΙΡΟ\nΦόρεσε τα γιορτινά της η Σκιάθος – Δείτε εικόνες\nΜ. Δραμητινός: «Η Διοίκηση του Νοσοκομείου διαχειρίζεται με απόλυτη νομιμότητα τα ακίνητα του Ιδρύματος»\nΚορωνοϊός: Εβδομαδιαία δειγματοληψία στο Γηροκομείο Βόλου\nΕΥΡΗΚΑ: Στο πλευρό Βολιωτών που έχουν ανάγκη\nΚατερίνα Παπανάτσιου: Περιοριστική πολιτική και απόλυτος αυταρχισμός από την κυβέρνηση


Είδη Αλλεργιών - LIVOSTIN®\nΑν και υπάρχουν πολλά διαφορετικά είδη αλλεργιών, οι συνηθέστερες αλλεργίες εμπίπτουν σε μία από τις ακόλουθες τρεις ομάδες. Κατανοώντας πού είναι πιθανότερο να έρθετε σε επαφή με αλλεργιογόνα και ποια μπορεί να είναι αυτά, θα σας βοηθήσει να ανακουφίσετε πιο αποτελεσματικά τα συμπτώματα της αλλεργίας σας.\nΑλλεργίες που προκαλούνται από αλλεργιογόνα σε εξωτερικούς χώρους, όπως η γύρη. Αυτά τα αλλεργιογόνα είναι ελαφριά και μεταφέρονται εύκολα με τον αέρα.\nΟι αλλεργίες εσωτερικών χώρων πυροδοτούνται από παράγοντες όπως τα ακάρεα σκόνης, που αναπτύσσονται ιδίως σε ζεστό και υγρό περιβάλλον.\nΑλλεργίες σε κατοικίδια\nΟι αλλεργίες σε κατοικίδια δεν είναι στην πραγματικότητα αποτέλεσμα μιας αντίδρασης στις τρίχες των κατοικιδίων σας, αλλά στις πρωτεΐνες που περιέχονται στα δερματικά τους κύτταρα.\nΚατανοώντας τις αλλεργίες σας, θα είστε σε θέση να αποφεύγετε καλύτερα τους συγκεκριμένους παράγοντες που τις πυροδοτούν. Αυτό δεν είναι πάντα εφικτό, ωστόσο υπάρχουν στρατηγικές που μπορούν να περιορίσουν την έκθεση του οργανισμού σας σε αυτούς τους παράγοντες και να ελαχιστοποιήσουν τις ενοχλήσεις από αλλεργικά συμπτώματα. Οι στρατηγικές αυτές ενδέχεται να βοηθήσουν στην αποφυγή ή την ελαχιστοποίηση των συμπτωμάτων σας. Ταυτόχρονα, μην ξεχνάτε ότι έχετε στη διάθεσή σας πολλά όπλα για να κερδίσετε τη μάχη κατά των αλλεργικών συμπτωμάτων!\nΠιστεύετε ότι όλες οι θεραπείες είναι ίδιες;\nΒρείτε ποια είναι η κατάλληλη λύση για εσάς.\nΕύρεση δραστικών συστατικών


Η φωτογραφία έγινε η μεγάλη μου αγάπη, από πολύ μικρή ηλικία... Το νερό, είναι ο θεός για κάθε δημιουργία στην γη. Το νερό το λατρεύω! Τα θέματά μου είναι παρμένα από την φύση, αλλά και από τον άνθρωπο. Χρήσιμα ή όχι, το καθένα έχει την δική του ομορφιά ή γοητεία... Την φωτογραφία την θεωρώ τέχνη αλλά και τεχνική. Κατά καιρούς έχω αλλάξει πολλά ονόματα, γιατί δεν μου άρεσε το δικό μου! Ωστόσο δεν ενδιαφέρθηκα ποτέ να νομιμοποιήσω ένα ψευδώνυμο, και γι αυτό είχα και μεγάλες δυσκολίες στο διαδίκτυο, ιδίως στα κοινωνικά σάιτ, facebook κλπ...\nΠολλές φωτογραφίες στο διαδίκτυο, είναι τέλειες από κάθε άποψη! Αυτό μου δίνει δύναμη, να συνεχίζω το δημιουργικό έργο στην φωτογραφία της γης και των ανθρώπων….\nαν θέλετε να μάθετε κάτι για μένα, πιστεύω πως η επιλογή των θεμάτων μου στην φωτογραφία, δείχνει και τον χαρακτήρα μου. Ωστόσο μπορώ να σας διαβεβαιώσω, πως μισώ θανάσιμα την παιδεραστία, τον φασισμό, την εγκληματικότητα και την προδοσία! Αγαπώ τις τέχνες και τα γράμματα, αν και δεν έχω και ιδιαίτερη μόρφωση, ωστόσο μου αρέσει να αρθρογραφώ, και να δοκιμάζω τις αρετές μου στην ποίηση...\nti omorfo spiti!


e Twinning - Περιφερειακό Γυμνάσιο Αγίας Βαρβάρας\nH μνήμη της γεύσης\nTο σχολείο μας έχει βραβευθεί κατά τη φετινή σχολική χρονιά με την εθνική ετικέτα ποιότητας για το πρόγραμμα “Η μνήμη της γεύσης” που πραγματοποιήθηκε στο σχολείο μας τη χρονιά 2018-2019. H Εθνική Ετικέτα Ποιότητας απονέμεται στα έργα eTwinning που κατάφεραν να φτάσουν σε υψηλό επίπεδο ποιότητας πληρώντας μια σειρά κριτηρίων της Κεντρικής Υπηρεσίας Στήριξης (CSS) και της Εθνικής Υπηρεσίας Στήριξης (NSS).\nΤο έργο “Μνήμη της Γεύσης” είχε ως βασικό στόχο την ανάκληση της μνήμης των γεύσεων του παρελθόντος και τη μελέτη των πιάτων που απολάμβαναν οι πρόγονοί μας. Σκοπός της κάθε χώρας που συμμετείχε ήταν η αναφορά στη διατροφή και στα ιδιαίτερα πιάτα των προγόνων της καθώς και η διερεύνηση του κατά πόσο αυτά αποτελούν βάση για σημερινές μαγειρικές παρασκευές. Μέσω κοινών δράσεων συγκρίθηκαν τα συμπεράσματα μέσα από αναφορές στο παρελθόν αλλά και στη διατροφή του σημερινού ανθρώπου. Η αναδρομή ολοκληρώθηκε με έρευνες γύρω από τη μεσογειακή διατροφή (που έχει ανακηρυχθεί από την UNESCO ως άυλη πολιτισμική κληρονομιά) η οποία αποτελεί μια πολύτιμη, υγιή και βιώσιμη κληρονομιά που θα πρέπει να μεταδοθεί στις επόμενες γενιές.\nΓια περισσότερες πληροφορίες σχετικά με το πρόγραμμα, επισκεφθείτε το link\nΕυρωπαϊκό Προγράμμα «eTwinnet» - Πληροφορίες\nΕυρωπαϊκό Προγράμμα «Ηλεκτρονικό μαθητικό περιοδικό με αντικείμενο τα Μαθηματικά»\nΣτο σχολείο μας γίνονται 4 προγράμματα eTwinning.\n1. Πρόγραμμα με τον τίτλο « H.E.A.L.T.H Φ life»\nΤο Γυμνάσιό μας θα συμμετέχει φέτος στο ευρωπαϊκό πρόγραμμα eTwinning σε συνεργασία με σχολεία της Γαλλίας, της Ρουμανίας και της Ελλάδας. Το Πρόγραμμα με τον τίτλο « H.E.A.L.T.H Φ life» σκοπό έχει να εμπλέξει τους μαθητές σε δραστηριότητες, που αφορούν στον υγιή τρόπο ζωής και άσκησης. Οι μαθητές θα συνεργαστούν με τις κοινότητες των σχολείων στην ηλεκτρονική πλατφόρμα του eTwinning θα ερευνήσουν και θα καταγράψουν καθημερινές ρουτίνες που αφορούν υγιεινή διατροφή και άσκηση, χρησιμοποιώντας τα εργαλεία της όπως; Padlet, Photocollage/slidely, Thinglink, Learning Apps, Tricider, Google forms, Twinspace, Picktochart, Zeemaps, Weebly, Madmagz. Τα αποτελέσματα των εργασιών θα παρουσιαστούν σε μορφή ηλεκτρονικού βιβλίου.\nΟι επιμέρους στόχοι του Προγράμματος είναι η ανάπτυξη των επικοινωνιακών δεξιοτήτων των μαθητών σε τοπικό καθώς και σε διεθνές επίπεδο μέσω της αγγλικής γλώσσας. Επίσης η ανάπτυξη δεξιοτήτων χρήσης προγραμμάτων υπολογιστή, έτσι ώστε οι μαθητές να μπορούν να συνεργάζονται σε ομάδες χρησιμοποιώντας τη φαντασία και τη δημιουργικότητά τους . Μέσα από την ενασχόληση τους με τις πάνω δραστηριότητες θα οδηγηθούν στην ανάπτυξη της ενεργούς πολιτότητας.\nΤο Πρόγραμμα θα ολοκληρωθεί περίπου τα τέλη του Ιούνη 2018, ενώ ενδέχεται να συνεχιστεί με διαφορετική μορφή, ως πρόγραμμα κινητικότητας ΚΑ2 την επόμενη σχολική χρονιά.\nΤην ευθύνη του Προγράμματος έχουν οι καθηγητές Πληροφορικής Χρίστος Παπαχριστοδούλου, Φυσικής Αγωγής Σιαμιλλής Σάββας και Αγγλικής γλώσσας Ξανθίππη Λωλάκου- Καρατζιά.\nΙστοσελίδα Προγράμματος: https://pchristos0.wixsite.com/healthy-life\nΣυμμετοχή μαθητών ανά τμήμα:\nΧριστοδούλου Αντρέα Αντρέου Χριστιάνα,\nΣάββα Λεόντιος ,\n2. Πρόγραμμα με τον τίτλο «an European perspective of using the internet safely»\nΤο πρόγραμμα έχει σχέση με την ασφαλή χρήση του διαδικτύου αι συνεργαζόμαστε με σχολείο από την Πορτογαλία. Έχει θέμα : «an European perspective of using the internet safely».\nΕνθαρρύνει τη συμμετοχή και τη συνεργατική εργασία μέσω ενός συνόλου δραστηριοτήτων που δίνουν ένα τελικό έργο που θα μοιραστεί μεταξύ των διαφόρων μαθητών.\nΗ Ανάπτυξη μορφών συνεργατικής εργασίας χρησιμοποιώντας τα συνεργατικά εργαλεία που παρέχει το Διαδίκτυο.\n- Να μάθουν τους κανόνες χρήσης του Διαδικτύου.\n- Η Ανταλλαγή πληροφοριών σχετικά με τις διαφορετικές πραγματικότητες της χρήσης του Διαδικτύου (σχολείο, πραγματική ζωή, ανταλλαγή απόψεων, ανάπτυξη μιας ευρωπαϊκής προοπτικής για ασφαλή χρήση του Διαδικτύου).\n- Επέκταση των πολιτιστικών οριζόντων των μαθητών.\n- Ανταλλαγή εμπειριών μεταξύ των μαθητών.\n- Δημιουργική χρήση εργαλείων ΤΠΕ.\n- Βελτίωση μιας γραπτής και προφορικής έκφρασης.\n- Η ευαισθητοποίηση των μαθητών σχετικά με τη σημασία του Διαδικτύου: πλεονεκτήματα και κίνδυνοι στη χρήση του.\nΣτάδιο 1 - Πρώτες επαφές και εξοικείωση με το Twinspace\nΠαρουσίαση - οι μαθητές συμπληρώνουν το προφίλ του twinspace\nΣτάδιο 2- Κοινωνικά δίκτυα\nΠροβολή ενός βίντεο ευαισθητοποίησης σχετικά με την ορθή χρήση των κοινωνικών δικτύων. Ανταλλαγή απόψεων.\nΈρευνα σχετικά με τη χρήση της κοινωνικής δικτύωσης και την ανταλλαγή πληροφοριών σχετικά με τα αποτελέσματα.\nΠροβολή βίντεο και κινούμενων εικόνων στον ιστό.\nΝέα σε διάφορες χώρες σχετικά με τις αρνητικές καταστάσεις του Διαδικτύου από τους νέους. Κοινή χρήση και δημοσίευση ειδήσεων.\nΣτάδιο 3 - Συνεργατικές εργασίες στις υπηρεσίες Διαδικτύου\nΕπικοινωνία μέσω ηλεκτρονικού ταχυδρομείου και ηλεκτρονικού ταχυδρομείου.\nΔημοσίευση αποτελεσμάτων με χρήση εργαλείων ΤΠΕ.\nΑναζήτηση βίντεο σε θέματα ασφάλειας στο Διαδίκτυο.\nΠροβολή και ανταλλαγή σχολίων.\nΤηλεδιάσκεψη μέσω Skype.\nΣτάδιο 4 - Πλεονεκτήματα και μειονεκτήματα του Διαδικτύου.\nΠαρουσίαση των πλεονεκτημάτων και μειονεκτημάτων του Internet στην καθημερινή χρήση.\nΔημιουργία βίντεο και κινούμενων εικόνων.\nΧρησιμοποιώντας σύγχρονα και ασύγχρονα εργαλεία για πληροφορίες\nΚατασκευή ενός παραδείγματος βίντεο σχετικά με τους κανόνες που πρέπει να ακολουθούν για την εξασφάλιση της ασφάλειας στο διαδίκτυο.\nΚοινή χρήση βίντεο στα σχολεία των συμμετεχουσών χωρών.\nΚαθηγητές που συνεργάζονται:\n3. Πρόγραμμα με τον τίτλο «Παραμυθοταξίδια στην Ευρώπη»\nΤο πρόγραμμα ονομάζεται : «Παραμυθοταξίδια στην Ευρώπη» και συνεργαζόμαστε με Κύπρο και Ελλάδα.\nΧαράλαμπος Χατζηθεοδοσίου Α΄4\nΠάσιου Άγγελος Α’4\n4. Πρόγραμμα με τον τίτλο «where is Santa Claus at the moment?»\nΤο πρόγραμμα έχει τίτλο : «where is Santa Claus at the moment?», και έχει θέμα την δημιουργία Χριστουγεννιάτικων καρτών, ήθη και έθιμα των Χριστουγέννων, χριστουγεννιάτικα τραγούδια, κλπ.\nΑλεξάνδρα Μάνου, Β΄5\nΠαναγιώτα Κωνσταντίνου, Β΄5\nΙοάννα Στρουγκαριου, Β΄6\nΓαβριέλλα Πέτρου, Β΄6\nΈλενα Γαβριήλ, Β΄6\nΧαραλαμπια Aντρέου, Β΄5\nΓεωργία Σιάλου, Γ΄3\nΓεωργία Μαραγκού, Γ΄3\nΑντρέας Τσιάρτας, Γ΄3\nΦαρκάς Αντρέι, Γ΄5\nΧρίστος Παναγιώτου, Γ΄2\nΧαράλαμπος Χατζηθεοδοσίου, Α΄4\nΝαταλία Μούσκου, Γ΄1\nΣώτια Παναγιώτου, Γ΄1\nΜιχάλης Μιντίκκης, Α΄1\nΜαρία Κυριάκου, Α΄5\nΜάριος Πέτρου, Α΄3\nΚυριάκος Αναστασίου, Α΄4\nΧαράλαμπος Χρίστου, Α΄2\nΜαρία Στυλιανού, Α΄2\nΚωνσταντίνος Χριστοφίδης, Α΄2\nΧριστίνα Στυλιανού, Α΄2\nΆγγελος Σωφρονίου, Α΄2


Βιβλία Καπέλο προσφορές, deals, κουπόνια, εκπτώσεις, eshop\ncinema(1) γυναίκες(1) καπέλο(4)\nΟι προσφορές και deals για βιβλία για καπέλο. Κατάλογος, οδηγός deals, κουπόνια, εκπτώσεις από eshop. Φθηνές αγορές και ψώνια στις καλύτερες τιμές. Online Prosfores\nχωρίς φίλτρο tag cinema (1) γυναίκες (1) καπέλο (4)\nΤΟ ΜΑΥΡΟ ΜΠΑΟΥΛΟ ΤΑ ΧΡΟΝΙΚΑ ΤΟΥ ΜΠΙΛΙ ΒΑΝ ΝΤΕΡ ΜΠΙΧΛ ΒΙΒΛΙΟ ΙΙ\nΌλοι ετοιμάζονται για τις εκλογές, ορθώνοντας ανάστημα και τσεκούρια. Ο Μπίλι, βέβαια, σκέφτεται μόνο τη συνάντηση με τη μάγισσα Σελένα στο πάρτι μασκέ που περίμενε τόσο καιρό. Έχει φορέσει την πανοπλία του και το μαύρο ρουνοσπαθί είναι περασμένο στο θηκάρι του. Μέσα στους ξέφρενους ρυθμούς του πάρτι, όμως, ένα βαμπίρ βρίσκει ευκαιρία να επιτεθεί. Ή μήπως είναι δύο; Τι σχέση έχει η απαγορευμένη πτέρυγα του κάστρου και γιατί το ξωτικό Ελ ενοχλείται όταν του ζητάνε κάτι «πιο χορευτικό»; Τι θα γινόταν αν το φάντασμα του Βαρόνου ήταν ακέφαλο και γιατί το τελώνιο Πος φοράει καπέλο; Πόσα αυγά έκανε ο Κόκορας Δημιουργός και πού εξαφανίστηκε η Σελένα; Γιατί οι κόσμοι είναι 129 και τι είναι, επιτέλους, αυτό το μαύρο μπαούλο; Αν όλα τα ερωτήματα ήταν τόσο απλά, τα πράγματα θα ήταν εύκολα. Το πραγματικό μυστήριο ξεκινάει όταν ο Μπίλι ανακαλύπτει την ύπαρξη παράλληλων κόσμων. Κάτω από έναν καταπόρφυρο ουρανό θα γνωρίσει τον εαυτό του και θα κληθεί να αντιμετωπίσει τον πανίσχυρο μάγο Ζάθορ Ντ’ Όρξο και τον Κλέφτη των Ψυχών.\nΑττια Μωρις Η ΛΕΥΚΗ ΚΑΡΑΙΒΙΚΗ\nΟ Πάκο, ο αστυνόμος που γνωρίσαμε στο Μαύρο Αλγέρι, την ''Κόκκινη Μασσαλία'' και το ''Παρίσι Μπλουζ'', έχει πια εγκαταλείψει την αστυνομία και εργάζεται ως δικαστικός συντάκτης και κριτικός κινηματογράφου στην εφημερίδα 'Le Provencal'. Η γυναίκα του η Ιρέν, από την πλευρά της, συνεχίζει με επιτυχία τις δραστηριότητές της στο κατάστημα με καπέλα που διατηρεί. Τη γαλήνια ζωή τους θα ταράξει ένα πανικόβλητο τηλεφώνημα από τον παλιό συνεργάτη του, τον Κουπί. Μια έκκληση για βοήθεια, την οποία ο Πάκο δεν μπορεί να αγνοήσει. Παίρνει αμέσως το αεροπλάνο για τη Γουαδελούπη. Στον Κουπί, εκείνος και η Ιρέν, χρωστούν τη ζωή τους.Ο Κουπί έχει καταφύγει στην Καραϊβική, στις Γαλλικές Αντίλλες, με τη σύντροφό του την Εύα. Βυθισμένος στο αλκοόλ, εργάζεται ως νυχτοφύλακας και γίνεται μάρτυρας μιας δολοφονίας, στην οποία κινδυνεύει να εμπλακεί και ο ίδιος. Εδώ, η Γουαδελούπη δεν έχει τίποτα το εξωτικό. Βρισκόμαστε μακριά από τις παραδεισένιες ακτές, μπλεγμένοι σε ένα σκοτεινό σύμπαν που περιλαμβάνει φόνους διακεκριμένων προσωπικοτήτων, πολιτικο-οικονομική διαπλοκή, φιλόδοξες γυναίκες, λαθρεμπόριο κάθε είδους, και μαύρη μαγεία, σε μια περιοχή όπου η αποικιοκρατία δίνει τη θέση της σε νεοαποικιακές πρακτικές.Ο Αττιά, για μία ακόμα φορά, συνδέει αριστοτεχνικά την αστυνομική πλοκή με την ιστορία και το πολιτικο-κοινωνικό περιβάλλον. Περιγράφει με ζοφερά χρώματα την αποικιοκρατία και προσθέτει άλλη μία σκοτεινή νότα: την απειλή μιας επικείμενης ηφαιστειακής έκρηξης, που δίνει τον τόνο στην όλη αφήγηση. Η ''Λευκή Καραϊβική'' είναι το πρώτο μυθιστόρημα μιας νέας τριλογίας, που αρχίζει το 1976 και τελειώνει το 1981.


Σχετικά με το IELTS - Σελίδα 35\nJump to page: Εμφάνιση αποτελεσμάτων : 341 έως 350 από 544\nΜηνύματα 165\tΕγώ που πρέπει να γραφτώ στους Engineers Australia δεν έχω θέμα με το general Training...\nΟ προβληματισμός μου είναι άλλος: Μήπως το academic είναι όντως εύκολο να χτυπήσεις ψηλότερο βαθμό (για την περίπτωση που το 'χεις λέμε το αντικείμενο...)\nΑπάντηση με παράθεση 29-09-2012, 09:48\nΜηνύματα 239\tΛενε πως το Academic ειναι πιο δυσκολο απο το General, λογω γραφηματων στο reading και πως η εκθεση δεν ειναι απλα η αναπτυξη ενος θεματος αλλα ενα report , φανταζομαι πως η δυσκολια ειναι σχετικη μιας και εαν εισαι καλα προετοιμασμενος δε θα σε απασχολουν αυτα :D\nΑπάντηση με παράθεση 29-09-2012, 17:30\nΜηνύματα 62\tΤο academic είναι όντως διαφορετικό από το general αλλά κυρίως λόγω διαφορετικής θεματολογίας.\nΓια σχολές ζητούν το academic από ό,τι έχω δει.\nΑπάντηση με παράθεση 05-10-2012, 10:21\nΜηνύματα 3.097\tonline help for IELTS students\nΑπάντηση με παράθεση 05-10-2012, 13:19\nΜηνύματα 3.097\tAustralia Network - Study English - IELTS Preparation - Series 1\nΑπάντηση με παράθεση 05-10-2012, 14:47\nAustralia Network - Study English - IELTS Preparation - Series 1\nτι θα καναμε χωρις εσενα????\nΑπάντηση με παράθεση 05-10-2012, 15:14\nThanks....i'm just a volunteer..\nΑπάντηση με παράθεση 06-10-2012, 12:01\nΜηνύματα 2\tΑρχικό μήνυμα απο dimis35\nκαλησπερα lift ,το περασμενο σαββατο που ειχα παει στο σεμιναριο για της σπουδες μας ειπαν ξεκαθαρα οτι αν δεν εχεις ielts δεν γινετε τιποτα .\nΝομιζω οτι για το συμφερον τους θα ανεφεραν κατι αλλο αν υπηρχε σας λυση και φυσικα δεν αποκλειω να υσχιει και οτι αναφερεις για το μελλον.\nΣυγκεκριμενα αναφερθηκε οτι το course english as a second language 390 ωρες 20 βδομαδες δεν προσφερει κανενα αποδεικτικο γνωσης αγγλικων .Απλα ουσιαστικα δινει 4-5 μηνες παραμονη η επι της ουσιας προετοιμαζει καποιον για τα υπολοiπα course .Για τις βιζες και τις σπουδες μονο ΙΕLTS.\nΜακαρι να αναγνωριζουν και το toelf στο μελλον που απο οτι λενε ειναι πιο ευκολο .\nΕπειδη το εχω ψαξει αρκετα, ειδικα το θεμα με τα Πανεπιστημια στην Αυστραλια(Melbourne, Monash, Deakin, La Trobe), στα language requirements εχουν ολα και IELTS και TOEFL. Εγω συγκεκριμενα εχω Michigan Proficiency και TOEFL. Θα ηταν παραλογο να μη δεχονται το TOEFL(ή τουλαχιστον αυτο θελω να ελπιζω) απο τη στιγμη που ειναι ενα τεστ σε μεγαλο βαθμο ομοιο. Το θεμα για μενα ειναι στην αιτηση που θελω να καταθεσω για τη sponsored visa να μην εχω προβλημα λογω του οτι εχω ΤΟΕFL.\nΑπάντηση με παράθεση 07-10-2012, 14:31\nΜηνύματα 239\tΑρχικό μήνυμα απο chrischatz\nΜε το Monash & Deakin που μιλαω εγω σχετικά με το μαστερ που θελω να κανω και τα 2 IELTS μου ζητησανε κανενα TOEFL.\nΑπάντηση με παράθεση 23-11-2012, 18:40\nΜηνύματα 239\tΔινω το αλλο Σαββατο και εχω αγχωθει τοοοοσο πολυ :S\nΑπάντηση με παράθεση Σελίδα 35 από 55